PRAXIS: July 2015\nΔιεθνής Ημέρα της Φιλίας\nαύριο είναι Weltfreundschaftstag και ραδιοφωνικού σταθμού μαςwww.rodonfm.net οργανώνει μια 6 ώρα το podcast. Και παρόμοια με τις διαφορές, ισχύουν τα εξής: Για μια φιλία θα πρέπει πάντα δύο emoticon χαμόγελο\nείναι ο λόγος που θέλουν να είναι μαζί σας μαζί κάνουν το podcast: Αφιερώνοντας BFF4evaa σας ♥ σας ή "Αδελφός από μια άλλη μητέρα", για παράδειγμα, το τραγούδι, στο οποίο εσείς επιτέλους Φεστιβάλ βρίσκονται στο φτωχούς! Ή όπου τη νύχτα με ανοιχτά παράθυρα ...\nΓεια! Αύριο είναι η Παγκόσμια Ημέρα της Φιλίας !! Ο εθελοντής θέλουμε να κάνουμε 6h της εκπομπής για τη φιλία, και θέλουμε να συνεργάζεστε wi ...\nΗ Διεθνής Ημέρα της Φιλίας είχε ανακηρυχθεί το 2011 από τη Γενική Συνέλευση των Ηνωμένων Εθνών με την ιδέα ότι η φιλία μεταξύ των λαών, των χωρών, πολιτισμών και των ατόμων μπορεί να εμπνεύσει τις ειρηνευτικές προσπάθειες και να χτίσουν γέφυρες μεταξύ των κοινοτήτων.\nΤο ψήφισμα (A / RES / 65/275), δίνει ιδιαίτερη έμφαση στη συμμετοχή των νέων ανθρώπων, ως μελλοντικοί ηγέτες, σε κοινοτικές δραστηριότητες που περιλαμβάνουν διαφορετικές κουλτούρες και την προώθηση της διεθνούς κατανόησης και σεβασμού της διαφορετικότητας.\nΗ Ημέρα αυτή προορίζεται επίσης για την υποστήριξη των σκοπών και των στόχων της Διακήρυξης και του Προγράμματος Δράσης για τον Πολιτισμό της Ειρήνης και της Διεθνούς Δεκαετίας για έναν Πολιτισμό της Ειρήνης και της Μη Βίας για τα Παιδιά του Κόσμου (2001-2010) .\nΓια τον εορτασμό της Διεθνούς Ημέρας Φιλίας ο ΟΗΕ ενθαρρύνει τις κυβερνήσεις, τους διεθνείς οργανισμούς και ομάδες της κοινωνίας των πολιτών για τη φιλοξενία εκδηλώσεων, δραστηριοτήτων και πρωτοβουλιών που συμβάλλουν στις προσπάθειες της διεθνούς κοινότητας για την προώθηση του διαλόγου μεταξύ των πολιτισμών, την αλληλεγγύη, την αμοιβαία κατανόηση και τη συμφιλίωση.\nΑναρτήθηκε από ak.Mak στις 12:37 PM\nΡουμανία Ανταλλαγή Νέων, 9- 21 Αυγούστου, 2015\nΑναζητούμε δυο νέους, κορίτσια ή αγόρια, κάτω των 18 χρονών για την συμμετοχή τους σε ευρωπαϊκό πρόγραμμα στην Ρουμανία\nΗμερομηνίες: 9- 21 του Αυγούστου 2015\nΤίτλος: «Φιλική προς το περιβάλλον Φωτογράφοι"\nΣυμμετέχουν οι χώρες: Ρουμανία, την Πολωνία, την Ισπανία, την Ελλάδα, την Ιταλία και τη Βουλγαρία.\nΣυμμετέχοντες: 2 συμμετέχοντες κατω των 18 χρονών\nΤα έξοδα διαμονής και διατροφής, καλύπτονται από το πρόγραμμα 100%. Τα εισιτήρια καλύπτονται εξ ολοκλήρου. Θα μεταβούν με λεωφορείο, το οποίο θα ξεκινήσει από Θεσσαλονίκη.\n- Την απόκτηση από τους 60 νέους συμμετέχοντες των καλλιτεχνικών δεξιοτήτων στον τομέα φωτογραφία, η οποία θα τους βοηθήσει να αναπτυχθούν προσωπικά και επαγγελματικά, μεταξύ άλλων και για την ευρωπαϊκή αγορά εργασίας.\n-Για την ανάπτυξη διαπολιτισμικών δεξιοτήτων για τα 60 συμμετέχοντες, το οποίο θα βοηθήσει στην κατανόηση άλλων πολιτισμών και να γνωρίζουν άλλες ευρωπαϊκές χώρες\n-ανάπτυξη, σε ευρωπαϊκό επίπεδο, της ικανότητας των οργανισμών-εταίρων που συμμετέχουν στο έργο.\n- Δοκιμή και την εφαρμογή μέθοδοι μη τυπικής εκπαίδευσης που θα αναπτύξουν τις δημιουργικές συμπεριφορές μεταξύ των συμμετεχόντων\n- Αλλαγή των ορθών πρακτικών μεταξύ των ηγετών της νεολαίας και των οργανώσεων εταίρων σχετικά με την εργασία των νέων.\n-στη διασφάλιση της αναγνώρισης των ικανοτήτων που αποκτώνται από τους συμμετέχοντες κατά τη διάρκεια του έργου, με την έκδοση του πιστοποιητικού Youthpass.\nΗ μεθοδολογία που χρησιμοποιήθηκε για το έργο θα πρέπει να μαθαίνουν από την ανακάλυψη και χρήση μεθόδων μη τυπικής εκπαίδευσης, όπως: ενεργοποιητές, παγοθραυστικών παιχνίδια, παιχνίδια ρόλων, να γνωρίσουν ο ένας τον άλλον\nπαιχνίδια, εργαστήρια φωτογραφίας, κινηματογραφικά εργαστήρια, συζητήσεις, δομημένο διάλογο, κυνήγι θησαυρού,\nflash mob, οδός κινούμενα σχέδια, φιλμ και φωτογραφία-φωνή φωνή.\nΟι 60 νέους συμμετέχοντες στο έργο είναι από: Ρουμανία, την Πολωνία, την Ισπανία, την Ελλάδα, την Ιταλία και τη Βουλγαρία.\nΑναρτήθηκε από ak.Mak στις 10:31 PM\n«Together towards a better Europe»\nΤο πρόγραμμα «Together towards a better Europe» πραγματοποιήθηκε στον Αγρό της Κύπρου από 20 – 27/06/2015. Η συμμετοχή μου στο συγκεκριμένο πρόγραμμα αποδείχθηκε μια πολύτιμη εμπειρία καθώς αποκτήσαμε νέες γνώσεις, επικοινωνήσαμε με άτομα άλλων χωρών και γνωρίσαμε την ομορφιά του Αγρού στην Κύπρο. Η ελληνική αποστολή απαρτιζόταν από εμένα (ως leader) και άλλα 9 άτομα. Αντίστοιχα, συμμετείχαν νέοι και νέες της Κύπρου, της Γαλλίας, της Ιταλίας, της Ρουμανίας και της Ουκρανίας.\nΑρχικά, μέσα από αρκετές ομαδικές δραστηριότητες είχαμε την ευκαιρία να γνωριστούμε με τα υπόλοιπα άτομα. Σε αυτό συνέβαλε και η παραδοσιακή βραδιά, όπου κάθε χώρα παρουσίασε παραδοσιακά φαγητά, τραγούδια και άλλα παιχνίδια. Επιπλέον, το πρόγραμμα περιείχε διαγωνισμούς καλύτερης φωτογραφίας, παιχνίδια της κάθε χώρας, όπως και άλλες συνεργατικές δραστηριότητες, εστιάζοντας στην εξάλειψη των στερεοτύπων και στην ομαδικότητα διαφορετικών χωρών μέσα στην Ευρώπη.\nΕξίσου σημαντικές θεωρώ τις μονοήμερες ξεναγήσεις μας τόσο στον Αγρό, όσο και στην Λεμεσό και στην Λευκωσία. Ειδικότερα, εκτός από την ελεύθερη περιήγηση επισκεφτήκαμε το εργοστάσιο νερού στον Αγρό, το μουσείο της Λευκωσίας καθώς και το ανοιχτό θέατρο στην Επισκοπή Λεμεσού. Τέλος, δεν θα παραλείψω τα παιχνίδια στην παραλία, τα οποία δημιούργησαν μια ευχάριστη και χαλαρή ατμόσφαιρα.\nΚαταληκτικά, θέλω να αναφέρω ότι η συμμετοχή μου στο πρόγραμμα στον Αγρό της Κύπρου ήταν μια ανεπανάληπτη εμπειρία με αναμνήσεις που θα θυμάμαι για πάντα. Γι’ αυτό το λόγο θέλω να ευχαριστήσω τον οργανισμό Praxis στις Σέρρες για την εμπιστοσύνη που μου έδειξε, την ελληνική ομάδα για την άψογη συνεργασία της καθώς και τον οργανισμό Youth Dynamics στην Κύπρο για την καταπληκτική οργάνωση του προγράμματος.\nΑναρτήθηκε από ak.Mak στις 3:02 AM\nΟΥΓΓΑΡΙΑ (ΒΟΥΔΑΠΕΣΤΗ): CONFLICT RESOLUTION (20 – 28/05/2015)\nΣυμμετέχοντας στο πρόγραμμα «Conflict Resolution» που πραγματοποιήθηκε στη Βουδαπέστη (Pilisszanto) της Ουγγαρίας απέκτησα νέες γνώσεις για την διαχείριση της διαφορετικότητας και των συγκρούσεων, καθώς και πολύτιμες εμπειρίες. Κύριο θέμα του προγράμματος ήταν η επίλυση των συγκρούσεων σε κάθε τομέα της ζωής των νέων ανθρώπων της Ευρώπης. Η ελληνική αποστολή απαρτιζόταν από εμένα και μια κοπέλα, ενώ αντίστοιχα συμμετείχαν και άλλες 9 χώρες ανάμεσα τους η Ουγγαρία, η Πορτογαλία, η Ιταλία, η Ισπανία, η Ουκρανία, η Βουλγαρία, η Ρουμανία, η Τσεχία και η Πολωνία.\nΑρχικά λοιπόν, οι πρώτες δραστηριότητες και παιχνίδια αποσκοπούσαν στη γνωριμία και επικοινωνία μεταξύ των διαφορετικών χωρών. Οι υπόλοιπες δραστηριότητες αφορούσαν μεθόδους και τεχνικές για τη διαχείριση των συγκρούσεων και των διαφορών στη ζωή μας. Ειδικότερα, αποκτήσαμε γνώσεις για το πως διαχειρίζονται συγκρούσεις οι νέοι των χωρών που συμμετείχαν, τόσο στην καθημερινή τους επικοινωνία, όσο και σε σοβαρότερα κοινωνικά ζητήματα. Επιπλέον, διδαχτήκαμε τεχνικές για τη διαχείριση προβλημάτων που προκύπτουν από τη σκοπιά του αρχηγού οποιασδήποτε ομάδας.\nΕξίσου σημαντικά θεωρώ τα παιχνίδια ρόλων καθώς τη σκόπιμη χιουμοριστική ανάδειξη διαφορών και συγκρούσεων σε μια προσπάθεια ατομικής όσο και ομαδικής επίλυσης τους. Η ξενάγηση στο κέντρο της Βουδαπέστης ήταν ταυτόχρονα εποικοδομητική και ξέγνοιαστη, ενώ μέσα από τις παραδοσιακές βραδιές κάθε χώρας γνωρίσαμε φαγητά, παιχνίδια και κυρίως τη διαφορετική κουλτούρα των άλλων χωρών.\nΚαταληκτικά, θεωρώ ότι η συμμετοχή μου στο συγκεκριμένο πρόγραμμα με βοήθησε να αποκτήσω νέες γνώσεις και τεχνικές για την επίλυση προσωπικών αλλά και ομαδικών συγκρούσεων. Γι’ αυτό το λόγο, θέλω να ευχαριστήσω τον οργανισμό Praxis στις Σέρρες που με έστειλε, όσο και τους διοργανωτές του προγράμματος για την αξέχαστη αυτή εμπειρία.\nΑναρτήθηκε από ak.Mak στις 3:01 AM\nΑναρτήθηκε από ak.Mak στις 1:12 AM\nΟΥΓΓΑΡΙΑ (ΒΟΥΔΑΠΕΣΤΗ): CONFLICT RESOLUTION (20 – 2...


Καρδιαγγειακά νοσήματα: Η κύρια αιτία θανάτου στις γυναίκες - BORO από την ΑΝΝΑ ΔΡΟΥΖΑ - boro.gr\nΑρχική/Υγεία/Η Υγεία μου/Καρδιολογία/Καρδιαγγειακά νοσήματα: Η κύρια αιτία θανάτου στις γυναίκες\nΚαρδιαγγειακά νοσήματα: Η κύρια αιτία θανάτου στις γυναίκες\nSeptember 16, 2016\tΚαρδιολογία\nΗ εμπειρία δείχνει ότι οι γυναίκες έχουν χειρότερη εξέλιξη από ό,τι οι άνδρες μετά από μια πρώτη καρδιακή προσβολή ενώ -στη συνέχεια- ο κίνδυνος θανάτου είναι μεγαλύτερος. Μιας και οι επιπλοκές που επέρχονται από το καρδιακό επεισόδιο είναι σοβαρότερες. Επίσης είναι περισσότερες και οι πιθανότητες να χρειαστεί εκ νέου νοσοκομειακή περίθαλψη κατά τους πρώτους μήνες μετά το πρώτο καρδιακό επεισόδιο στο νοσοκομείο εξαιτίας της καρδιακής πάθησης.\nΓια τους λόγους αυτούς είναι απαραίτητο οι γυναίκες να μάθουν περισσότερα για τις καρδιακές παθήσεις και για τους τρόπους πρόληψης τους. Οι γυναίκες πρέπει να γνωρίζουν επίσης ότι διατρέχουν μεγαλύτερο κίνδυνο όσο προσεγγίζουν την έναρξη της εμμηνόπαυσης καθώς έχουν ψηλότερα επίπεδα λιπιδίων και χοληστερόλης στο αίμα τους με συνέπεια αυτή η αυξητική τάση στην χοληστερόλη και τα τριγλυκερίδια του αίματος να δημιουργούν μεγαλύτερο κίνδυνο αθηρωμάτωσης και στεφανιαίας νόσου της καρδίας. Επίσης είναι γνωστό ότι οι γυναίκες είναι λιγότερο φοβισμένες και υποψιασμένες σε σχέση με τα καρδιοαγγειακά νοσήματα και ιδιαίτερα σε σχέση με τον πόνο από το έμφραγμα και αυτό γιατί -όπως αναφέρουν γιατροί- δεν δίνουν ιδιαίτερη σημασία στον πόνο, σε αντίθεση με τους άνδρες που ανησυχούν περισσότερο όταν νιώσουν ενοχλήματα στην καρδιά.\nΕπομένως όταν κάποια γυναίκα νιώσει πόνο που διαρκεί λίγα λεπτά και περιγράφεται ως πίεση, σφίξιμο ή κάψιμο πρέπει να αναζητήσει άμεσα νοσοκομειακή βοήθεια καλώντας το ΕΚΑΒ. Και αυτό γιατί όσο καθυστερεί κάποιος να πάει στο νοσοκομείο μετά από έμφραγμα, τόσο λιγότερες θα είναι οι διαθέσιμες θεραπευτικές επιλογές και πολύ μεγαλύτερες οι επιπλοκές.


12:38:38 πμ Αθήνα\nH υπηρεσία AξIAWeb παρέχεται από το Κεντρικό Αποθετήριο Αξιών (Κ.Α.Α.) προς τους επενδυτές, προκειμένου να λαμβάνουν ηλεκτρονική ενημέρωση σχετικά με τα στοιχεία τους στο Σύστημα Άυλων Τίτλων (Σ.Α.Τ.).\nΓια περισσότερες πληροφορίες, παρακαλούμε επιλέξτε εδώ.\nΣύνδεση με το «ΑξΙΑweb»


Επιτυχημένο το 25ο Πανελλήνιο Οργανωτικό Συνέδριο των Συλλόγων Σαρακατσαναίων\nΣτην κάλπη οι καθηγητές για την ανάδειξη των αντιπροσώπων\nΤο βραβείο «Τιμώμενης Πόλης» στο Δήμο Τρικκαίων\nυχάριστα, εξέπληξε για άλλη μια φορά η δυναμική του 25ου Πανελλήνιου Οργανωτικού Συνεδρίου των Συλλόγων Σαρακατσαναίων που πραγματοποιήθηκε στην πόλη του Αγρινίου το τριήμερο 17-18 και 19 Μαρτίου 2017.\nΤο συνέδριο πραγματοποιήθηκε σε συνεργασία, του οικοδεσπότη Συλλόγου Σαρακατσαναίων Βάλτου Ξηρομέρου Ευρυτανίας «ΟΙ ΣΤΑΥΡΑΕΤΟΙ ΤΩΝ ΑΓΡΑΦΩΝ» με την Πανελλήνια Ομοσπονδία Συλλόγων Σαρακατσαναίων, την Περιφέρεια Δυτικής Ελλάδας και τον Δήμο Αγρινίου. Το συνέδριο είχε ως στίγμα την φράση: «Καιρός ειν΄ της πατρίδος ν΄ ακούστε την λαλιά ».\nΣε χρονική περίοδο κατά την οποία, τόνισε ο πρόεδρος κ. Μουτσιάνας, σημειώνονται εξαιρετικά δυσοίωνες εξελίξεις στην χώρα, οι εκπρόσωποι των Συλλόγων των Σαρακατσαναίων, όχι μόνο δεν αδιαφορούν για τα κοινά των ανθρώπων της ρίζας τους, αλλά παρευρέθησαν και τίμησαν την συμβολή των προκατόχων, αφήνοντας έξω την εσωστρέφεια.\nΟι εισηγήσεις, όπως τονίζεται σε σχετική ανακοίνωση, ήταν άκρως ενδιαφέρουσες, προσφέροντας πολλές ιδέες και καινοτόμες προτάσεις ώστε να διατηρηθεί η Σαρακατσάνικη Παράδοση ανέγγιχτη και ανεπηρέαστη από τον πολυπολιτισμό. Γεγονός ιδιαίτερης αξίας ήταν και ότι η πλειοψηφία των εισηγητών του συνεδρίου ήταν νέα παιδιά. Ζωτικής σημασίας ήταν και οι προτάσεις που τέθηκαν με σκοπό την συνέχιση της λειτουργίας των συλλόγων Σαρακατσαναίων της χώρας. Άλλωστε κάθε Οργανωτικό Συνέδριο πρέπει να είναι μια αναπροσαρμογή στόχων και προτεραιοτήτων, επισημάνθηκε ιδιαίτερα.\nΟ κ. Μουτσιάνας\nΟ πρόεδρος της Π.Ο.Σ.Σ. κ. Γεώργιος Μουτσιάνας τόνισε την σπουδαιότητα της συγκεκριμένης διοργάνωσης και υπερθεμάτισε, πως με αυτό τον τρόπο αναδεικνύονται οι αδυναμίες του Οργανωμένου Σαρακατσάνικου Πολιτιστικού Κινήματος. Αναφέρθηκε επίσης, στην σπουδαιότητα των θεμάτων των εισηγητών, λόγω των ερεθισμάτων, που θα δοθούν ώστε να έχουν τα βέλτιστα αποτελέσματα, όλοι όσοι ασχολούνται με τα κοινά, τονίζοντας χαρακτηριστικά : «θέλουμε να πατάμε γερά, να βλέπουμε μακριά, και να κοιτάμε ψηλά».\n> Κατσαρό Νικόλαο, δικηγόρο και τέως Αντιπρόεδρο της Bουλής,\n> Καψάλη Γεώργιο, Καθηγητή - Πρύτανη του Πανεπιστημίου Ιωαννίνων\n> Κουτσοκώστα Ιωάννη, Γεωπόνο – Συγγραφέα και Ιστοριοδίφη\n> Καρατάσιο Γεώργιο, Καθηγητή τέως Περιφερειακό Διευθυντή Εκπαίδευσης Κεντρικής Μακεδονίας\n> Μπασδάνη Γεώργιο, Ιατρό και Καθηγητή Ιατρικής Αριστοτελείου Πανεπιστημίου Θεσσαλονίκης.


Μονόλογος « Παραστάσεις « Θέατρο « toSpirto.net\nΜονόλογος Σιμόν ντε Μπωβουάρ\nΜετάφραση, διασκευή: Αθηνά Κεφαλά Τσέλο: Μαίρη Σκοπελίτη Φωτογραφίες: Σπύρος Δομαζάκης, Θανάσης Κεφαλάς\nΚανονικό: 12 ευρώ. Φοιτητικό: 8 ευρώ. Άνεργοι & Ατέλειες: 5 ευρώ Προπώληση: viva.gr, 11876, Media Markt, Public, SevenSpots, Βιβλιοπωλεία «Ευριπίδης»\nΗ Μάνια Παπαδημητρίου ερμηνεύει ένα συγκλονιστικό κείμενο της Σιμόν ντε Μπωβουάρ, σε σκηνοθεσία Αθηνάς Κεφαλά.\nΗ Μυριέλ βρίσκεται μόνη την παραμονή της πρωτοχρονιάς σε ένα διαμέρισμα στο κέντρο του Παρισιού, σε κακή ψυχολογική κατάσταση, εγκαταλελειμμένη από όλους και απομονωμένη. Αυτή τη βραδιά που όλοι βρίσκονται με δικούς τους ανθρώπους εκείνη ανακαλεί βίαια τις σχέσεις και τα άσχημα βιώματα της ζωής της. Η μοναξιά είναι αφόρητη, θανατερή. Η Μυριέλ αποδίδει ευθύνες σε όλους τους άλλους και προσπαθεί να κρατηθεί από φαντασιώσεις και γεγονότα χωρίς να ξέρουμε που θα οδηγηθεί τελικά. Βλέπει να γερνά και να προδίδεται από τους άντρες της ζωής της και τους οικείους της. Στον παραληρηματικό της μονόλογο θέτει θέματα υπαρξιακά και αυταπάτης με αφοπλιστική ωμότητα. Τα λάθη της ζωής της πολλά. Δικά της; Των άλλων; Η Σιμόν ντε Μπωβουάρ αφήνει τον θεατή να αποφασίσει για την αιτία της ανθρώπινης μοναξιάς και τις επιπτώσεις που απορρέουν από τις σχέσεις της αστικής οικογένειας.


11 Μαϊ. 2017 / 03:31\t11 Μαϊ. 2017 / 04:00 (upd)\nΔριμύ κατηγορώ της ΕΛΜΕ Ευρυτανίας κατά του διευθυντή Δευτεροβάθμιας Εκπαίδευσης κ.Λουκά Δημητρίου\nΜε επιστολή της η ΕΛΜΕ Ευρυτανίας καταγγέλλει τον διευθυντή Δευτεροβάθμιας Εκπαίδευσης του νομού κ.Λουκά Δημητρίου ,χαρακτηρίζοντας απαράδεκτη, αδικαιολόγητη και πρωτοφανή την άσκηση πειθαρχικών διώξεων σε βάρος σχολείων αλλά και συναδέλφων.\n"Η ΕΛΜΕ Ευρυτανίας, υπερασπίζοντας την εύρυθμη και ομαλή λειτουργία των σχολείων στο νομό αλλά και τα εργασιακά δικαιώματα των συναδέλφων, είναι υποχρεωμένη να καταγγείλει δημόσια και προς όλες τις κατευθύνσεις την απαράδεκτη, αδικαιολόγητη και πρωτοφανή για τα χρονικά του νομού μας άσκηση πειθαρχικών διώξεων από τον ΔΔΕ κ. Δημητρίου σε βάρος σχολείων αλλά και συναδέλφων.\nΤιμωρεί συνάδελφο Αναπληρωτή εκπαιδευτικό με έγγραφη επίπληξη γιατί δεν εκκλησιάστηκε(!) κατά την γιορτή των Τριών Ιεραρχών στο σχολείο που διατίθεται (έπρεπε να ταξιδέψει 84 χιλιόμετρα γι’ αυτό) παρότι είχε ενημερώσει έγκαιρα ότι θα παραβρεθεί στην εκδήλωση του σχολείου που είναι τοποθετημένος στο Καρπενήσι και παρόλο που σύμφωνα με τον Ν. 1157/1981 και μια σειρά Προεδρικά Διατάγματα όπως του ΠΔ 104/79, το 201/1998 αλλά και από μια σειρά εγκυκλίων του Υ.Π.Ε.Θ όπως η Γ1/1139/09-10-1997 και η πρόσφατη 99350/Δ2/16-6-2016, η Γιορτή των Τριών ιεραρχών είναι αργία για την Δευτεροβάθμια Εκπαίδευση.\nΠερικόπτει 2 ημερομίσθια από συνάδελφο, επίσης Αναπληρωτή, επειδή δεν μπόρεσε να μεταβεί στο Γυμνάσιο Λ.Τ. της Φουρνάς. Την 1η ημέρα (ημέρα εορταστικών εκδηλώσεων για την 25 Μαρτίου και όχι μαθημάτων) λόγω βλάβης του αυτοκινήτου του και την 2η ημέρα ως αδικαιολόγητα απόντα από το σχολείο την ίδια ώρα που με δική του απόφαση ο συνάδελφος ήταν συνοδός καθηγητής σε εκπαιδευτική εκδρομή του σχολείου, που είναι τοποθετημένος, στην Θεσσαλονίκη. Και όλα αυτά, ενώ το σχολείο της Φουρνάς είχε ενημερωθεί έγκαιρα προφορικά, ως είθισται, για την απουσία του συναδέλφου.\nΔρομολογεί εκτεταμένο πειθαρχικό έλεγχο και διαδικασίες στο ΕΠΑΛ της Δυτικής Φραγκίστας,, θέλοντας να αποδείξει ότι το σχολείο δεν λειτουργεί νόμιμα εξαιτίας παρατυπιών των συναδέλφων που υπηρετούν εκεί. Στόχος του να κλείσει το σχολείο δια της υπηρεσιακής οδού (κάτι που δεν κατάφερε τον Ιούνιο του 2016 όταν το επιχείρησε στα κρυφά, αφού ξεσκεπάστηκε από την ΕΛΜΕ). Για να το επιτύχει δε αυτό, διασύρει τους συναδέλφους επιβάλλοντας πειθαρχικές ποινές στέρησης μισθού σε 3 από αυτούς και παραπέμπει την Δντρια στο Πειθαρχικό Συμβούλιο με κατηγορητήριο που αναφέρεται ουσιαστικά σε συμπεριφορά κακοποιού! Διαταράσσει το ομαλό κλίμα λειτουργίας του σχολείου διαμορφώνοντας κλίμα τρομοκρατίας, το οποίο επηρεάζει μαθητές και εκπαιδευτικούς, ενώ ταυτόχρονα πυροδοτεί κλίμα ανησυχίας και έντασης στην τοπική κοινωνία. Η προσπάθεια δε αυτή κρίνεται και για το ηθικό της υπόβαθρο, δεδομένου ότι προσπαθεί να βρει αστοχίες και υπηρεσιακές δυσλειτουργίες σε ένα σχολείο που είναι υποστελεχωμένο και που παρόλα αυτά προσφέρει τις υπηρεσίες του στην τοπική κοινωνία αρκετά χρόνια, οι δε εκπαιδευτικοί που υπηρετούν σ’ αυτό, από την Δ/ντρια έως και τον Αναπληρωτή συνάδελφο που έρχεται κάθε χρόνο, προσφέρουν με αυταπάρνηση τις υπηρεσίες τους και επιτελούν το καθήκον τους με αίσθημα ευθύνης.\nΠερισσότερα σε αυτή την κατηγορία: « Nέα έργα 17 εκ.ευρώ για την Ευρυτανία ανακοίνωσε ο Κώστας Μπακογιάννης Καρπενήσι:Ναρκωτικά-ντιλίβερι με ΚΤΕΛ και κούριερ στη μισή Ελλάδα! »


Στα 2.107 τα νέα κρούσματα – 8 στην ΠΕ Κω – 1 στην ΠΕ Καλύμνου- 10 στην ΠΕ Ρόδου-153 οι διασωληνωμένοι, 10 θάνατοι | AegeaNews\nΑρχική Ειδήσεις Εν Δωδεκανήσω Στα 2.107 τα νέα κρούσματα – 8 στην ΠΕ Κω – 1...\nΣτα 2.107 τα νέα κρούσματα – 8 στην ΠΕ Κω – 1 στην ΠΕ Καλύμνου- 10 στην ΠΕ Ρόδου-153 οι διασωληνωμένοι, 10 θάνατοι\nΣτις 68 οι εισαγωγές νέων ασθενών Covid-19 στα νοσοκομεία της επικράτειας – Στα 121 ανέρχονται τα κρούσματα της «μετάλλαξης Δέλτα» στη χώρα μας\nΧαρδαλιάς: Ισχυρή σύσταση για self test κατά την επιστροφή από τα νησιά – Δείτε live\n😷😷😷😷 8 Ιούλ 2021 at 19:48:26\nΠήραν τα παιδιά μέσα στην πανδημία ταξιδάκια και τα γύρισαν στο νησί με κορονοιό … και οι γονείς τους ανενόχλητοι περιφέρονται να γεμίσουν τον τόπο… ντροπή να διοργανώνονται τέτοιες μαζόξεις εν καιρό πανδημίας …\nΠΟΛΥ ΩΡΑΙΑ…… 8 Ιούλ 2021 at 22:48:44\nΚΑΤΑ ΤΑ ΑΛΛΑ ΜΑΣ ΒΑΖΟΥΝ ΣΤΟ ΚΙΤΡΙΝΟ ΑΠΟ ΠΟΡΤΟΚΑΛΙ. ΤΩΡΑ ΠΡΕΠΕΙ ΝΑ ΧΑΡΟΥΜΕ Η ΝΑ ΠΡΟΒΛΗΜΑΤΙΣΤΟΥΜΕ ΜΕ ΑΥΤΑ ΠΟΥ ΘΑ ΖΗΣΟΥΜΕ ΣΕ ΛΙΓΕΣ ΕΒΔΟΜΑΔΕΣ. ΠΙΣΩ ΕΧΕΙ Η ΑΧΛΑΔΑ ΤΗΝ ΟΥΡΑ,,,,,,\nΔεν έχει νόημα !!! 9 Ιούλ 2021 at 0:04:42\n8/7/2020 50 κρούσματα 0 εμβολιασμένοι !!!\n8/7/2021 2.107 κρούσματα 5 εκατ. εμβολιασμένοι !!!\nΔεν έχει νόημα !!!\n🍻🍻🍻🍻🍻 9 Ιούλ 2021 at 9:01:16\nΆλλοι κάνουν ζωάρα και πληρώνουμε εμείς τα λάθη τους … τώρα μαζέψτε τους μέσα στα σπίτια τους …\nΤο Μαθητικό Φεστιβάλ της ΚΝΕ φτάνει και στο νησί μας! Σάββατο...


Παράνομη η λειτουργία του Τμήματος Επειγόντων του νοσοκομείου Αλεξανδρούπολης\nΟι νοσηλευτές καταγγέλλουν πως τα Επείγοντα υποδέχονται τους ασθενείς χωρίς γιατρούς, λόγω έλλειψης προσωπικού\nΧωρίς γιατρούς «υποδέχεται» τα επείγοντα περιστατικά στην εφημερία το πανεπιστημιακό νοσοκομείο Αλεξανδρούπολης. Την καταστρατήγηση του νόμου σε ό,τι αφορά τη διαλογή ασθενών στα Επείγοντα του πανεπιστημιακού νοσοκομείου Αλεξανδρούπολης, καταγγέλλουν η Ένωση Νοσηλευτών Ελλάδας (ΕΝΕ) και η Πανελλήνια Συνομοσπονδία Νοσηλευτών ΕΣΥ (ΠΑΣΥΝΟ ΕΣΥ) προς τη διοίκηση του νοσοκομείου.\nΣύμφωνα με τους θεσμικούς εκπροσώπους των νοσηλευτών, τους τελευταίους μήνες λόγω της έλλειψης ιατρικού προσωπικού το Τμήμα Επειγόντων Περιστατικών του πανεπιστημιακού νοσοκομείου της Θράκης στελεχώνεται μόνον από νοσηλευτές, οι οποίοι αναλαμβάνουν να κάνουν τη διαλογή των περιστατικών και την προώθησή τους προς εξειδικευμένους ιατρούς εφόσον κρίνεται αναγκαίο.\nΩστόσο, η νομοθεσία ορίζει ότι η υποδοχή και η διαλογή ασθενών πρέπει να γίνεται και από νοσηλευτές και από ειδικευμένο ιατρό.\nΗ ΕΝΕ και η ΠΑΣΥΝΟ ΕΣΥ τονίζουν πως η συγκεκριμένη πρακτική αντίκειται στην κείμενη νομοθεσία και ελλοχεύει σοβαρούς κινδύνους για τους ασθενείς, καθώς οι νοσηλευτές είναι τμήμα της ομάδας διαλογής και όχι το άπαν της ομάδας αυτής, και ζητούν για τους λόγους αυτούς την εφαρμογή της νομοθεσίας.\n19/04/2021, 06:50 2


Ελλάδα : ΑΡΙΣΤΕΡΑ? Άσε μας κουκλίτσα μου!\nΤο ''ΑΡΙΣΤΕΡΑ? Άσε μας κουκλίτσα μου! '' είναι η δεύτερη συγραφική προσπάθεια του αγηπητού φίλου Βασίλη Καραβάση.\nΤου ευχόμστε να είναι καλοτάξιδο!\nΑφορά την οικονομία και τη κρίση μαζί και την πολιτική που χειρίζεται τις οικονομίες και φέρνει τις κρίσεις. Και φυσικά την «πολιτική» της αριστεράς. (Που καμμιά σχέση δεν έχει με την προηγούμενη που ανέφερα.. την "κλασική" πολιτική λέω… εδώ μιλάμε για Αρμαγεδδώνα σε ότι αφορά εμάς, το κράτος, την κοινωνία και την διαχείριση της κρίσης!)\nΤο βιβλίο μιλάει για -και αφορά- εμάς, όλους εμάς που απαξιώνουμε τα "κοινά" και ψάχνει τους λόγους για τους οποίους συμβαίνει αυτό. Αλλά αναλύει και άλλους παράγοντες που επηρεάζουν εμάς και την "πολιτική" μας. Ή τις επιπτώσεις όλων των προηγούμενων.\nΜικρά και ουσιώδη κεφάλαια όπου αναλύονται η παγκόσμια κρίση του 2008, η δεκαετία του '90, η κυβέρνηση Καραμανλή, η χρεοκοπία του καθημαγμένου ελληνικού δημοσίου, η διακυβέρνηση της αριστεράς και η καθολική χρεοκοπία του ιδιωτικού σαν "απαύγασμα" της θρασύτατης "πολιτικής" της, το Μακεδονικό και η συμφωνία των Πρεσπών που ήρθε σαν καταστάλαγμα των προηγούμενων, η οικονομία μαζί και η διαφθορά. Κρατική αλλά και όλων ημών.\nΣε μια τέτοια πολυεκλογική χρονιά με τόσο μεγάλη σημασία για την συνέχεια την δική μας και του κράτους.... ΜΗΝ πάτε να ψηφίσετε χωρίς να το έχετε διαβάσει.


Ποινή 2 αγωνιστικών στον Ρονάλντο | Αθλητικά - Ειδήσεις NewsIt.gr\nΠοινή 2 αγωνιστικών στον Ρονάλντο\nΟ Ρονάλντο αποβλήθηκε για δεύτερη φορά μέσα σε 2 μήνες, ΦΩΤΟ REUTERS\nΤελευταία ενημέρωση: 26.01.2010 | 19:43\nΠρώτη δημοσίευση: 26.01.2010 | 19:43 Ο Πορτογάλος σταρ της Ρεάλ Μαδρίτης θα απουσιάσει από τις αναμετρήσεις με την Λα Κορούνια και την Εσπανιόλ λόγω της ενέργειας του να σπάσει την μύτη αντιπάλου του στον αγώνα με την Μάλαγα.\nΟ πιο ακριβοπληρωμένος παίκτης του κόσμου αμαύρωσε την εμφάνιση του με τα δύο γκολ που πέτυχε κόντρα στην Μάλαγα, χτυπώντας με αγκωνιά τον συνάδελφο του, Πάτρικ Μτίλιγκα στο 70ο λεπτό του αγώνα. Αυτή του η ενέργεια οδήγησε στο χειρουργικό κρεβάτι τον παίκτη της Μάλαγα, ο οποίος θα απουσιάσει για τρεις βδομάδες από την αγωνιστική δράση.\nΗ ισπανική ποδοσφαιρική ομοσπονδία αποφάσισε να τιμωρήσει με δύο αγωνιστικές τον Κριστιάνο Ρονάλντο κάτι που σημαίνει πως θα χάσει τα δύο επόμενα παιχνίδια της “βασίλισσας”. Κάντε μας follow στο twitter


Ανακοινώθηκε η 6η blacklist τυχερών παιχνιδιών με 24 νέους ιστότοπους\nΑρχική » Νέα Καζίνο Live » Νομοθεσία » Ανακοινώθηκε η 6η blacklist τυχερών παιχνιδιών με 24 νέους ιστότοπους\nΝομοθεσία 9 Απριλίου 2015 16:47\nΗ ΕΕΕΠ δημοσίευσε στις 8/4 την αναθεωρημένη 6η έκδοση της blacklist με τους μη αδειοδοτημένους παρόχους διαδικτυακών τυχερών παιχνίδιων. Ο ενημερωμένος κατάλογος περιλαμβάνει 24 νέους ιστότοπους και αρκετά γνωστά online casino, όπως τα Europa Casino, Lsbet Casino και Eurocasinobet (δείτε εδώ τα νόμιμα casino). Η λίστα πλέον έφθασε τις 463 ηλεκτρονικές διευθύνσεις.\nOι νέοι ιστότοποι που προστέθηκαν στη Blacklist\nΟι αριθμοί των τυχερών παιχνιδιών στην Ευρώπη μεγαλώνουν 8.04.16\nΑυτή την εβδομάδα αναλυτής τυχερών παιχνιδιών της Global Betting and Gaming Consultants κυκλοφόρησε μια νέα μελέτη, η οποία αποκάλυψε ότι η ενασχόληση με τα διαδικτυακά τυχερά παιχνίδια αυξήθηκε κατά 328% από το 2005…Αναλυτικά »


Βαθύ Κόκκινο | 30% Ανεργία – Εξέγερση τώρα!\nΤρίτη, 11 Μάι, 2021 02:00:44\nΔεν θα ήταν υπερβολή να λέγαμε, πως σήμερα η εργατική τάξη -εργαζόμενη κι άνεργη- αλλά κι όλα τα λαϊκά στρώματα συνολικά, μικροαστοί, αγρότες, φοιτητές, βιώνουν συνθήκες μιας πρωτοφανούς κοινωνικής καταστροφής. Οι δρόμοι καθημερινά γεμίζουν με ανθρώπους-συντρίμμια χωρίς όρους ύπαρξης, με απελπισμένους χρόνιους άνεργους, με άστεγους, με εξαρτημένους, με ψυχικά νοσούντες και καταθλιπτικούς, με αυτόχειρες.\nΤο Μνημόνιο 3 είναι «εδώ», για να ξεθεμελιώσει ότι παρέμεινε «όρθιο» στα τελευταία χρόνια της κρίσης. Με 25.000 απολύσεις στο Δημόσιο, με τη διάλυση της Υγείας και της Παιδείας, με ιδιωτικοποιήσεις της δημόσιας περιουσίας, με κατάργηση Συλλογικών Συμβάσεων και ισοπέδωση μισθών και δικαιωμάτων. Κι επειδή οι καταπιεσμένοι έχουν «συναντηθεί» από καιρό με τα όρια τους, δεν έχουν άλλο τρόπο να εφαρμόσουν τα ανθρωποκτόνα μέτρα τους, παρά μόνο με τον αυταρχισμό και την ωμή βία και καταστολή: επιστρατεύοντας απεργούς όπως στις συγκοινωνίες και στους ναυτεργάτες, προαναγγέλλοντας την επαναφορά της «ανταπεργίας» κι άλλων αντεργατικών μέτρων, σπέρνοντας την τρομολαγνία με «κυνήγια μαγισσών» και βασανίζοντας –απροκάλυπτα- νεολαίους συλληφθέντες μέσα στα αστυνομικά κολαστήρια, κινητοποιώντας τις φασιστικές συμμορίες ενάντια στους εργάτες.\nΑλλά μέχρι πότε; Τα γκλομπς των μπάτσων, οι λεπίδες των παρακρατικών, οι συλλήψεις και οι φυλακές, ούτε θα ταΐσουν τους πεινασμένους, ούτε θα σταθεροποιήσουν την αδύναμη κυβέρνηση τους, ούτε θα γλιτώσουν το κράτος τους.\nΓι’ αυτό, τώρα είναι περισσότερο από ποτέ απαραίτητο, να ενοποιήσουμε τους αγώνες και τις αντιστάσεις της τάξης μας, να οργανωθούμε όλο το άνεργο δυναμικό σε ένα μαχητικό και ανατρεπτικό κίνημα ανέργων μαζί με την υπόλοιπη εργατική τάξη μέσα σε ακηδεμόνευτες εργατικές συνελεύσεις.\nΝα πετάξουμε από πάνω μας γραφειοκρατικές λογικές και τη σκουριά των ΓΣΕΕ/ΑΔΕΔΥ (άλλωστε είδαμε πόσο εύκολα η ΓΣΕΕ μετατράπηκε ανοιχτά σε εργοδότη και εταιρεία ενοικίασης εργαζομένων μέσα από τα προγράμματα “κοινωφελούς” εργασίας). Να οργανώσουμε τη Γενική Απεργία Διαρκείας, τη Γενικευμένη Εξέγερση, για να ανατρέψουμε τα μνημόνια, τη τρικομματική κυβέρνηση αλλά και κάθε κυβέρνηση, τα αφεντικά και το κράτος. Δεν έχουμε να χάσουμε παρά μόνο τις αλυσίδες μας!


Αγαλιανός: Το μικροσκοπικό χωριό με την υπέροχη θέα στη λίμνη Κρεμαστών (VIDEO) – ΑΙΤΩΛΟΑΚΑΡΝΑΝΙΑ NEWS\nΑγαλιανός: Το μικροσκοπικό χωριό με την υπέροχη θέα στη λίμνη Κρεμαστών (VIDEO)\n20 Μαρτίου 2021 76\n«Κρεμασμένο» στις κατάφυτες πλαγιές του όρους Χελιδόνα\nΜια από τις πιο όμορφες γωνιές του δήμου Αγρινίου, αποτελεί το μικροσκοπικό χωριουδάκι, το οποίο σε αντίθεση με την έκτασή του και τον αριθμό των κατοίκων του, διαθέτει μία από τις πιο εκπληκτικές και απρόσκοπτες θέες στη λίμνη Κρεμαστών.\nΟ Αγαλιανός, λοιπόν, στα σύνορα των νομών Αιτωλοακαρνανίας και Ευρυτανίας, στο δυτικό τμήμα του όρους Χελιδόνα και τις νοτιοδυτικές όχθες της τεχνητής λίμνης Κρεμαστών, συναντάται σε υψόμετρο 423 μέτρων και φημίζεται, φυσικά, για τις απίστευτου κάλλους εικόνες που προσφέρει στους επισκέπτες του.\nΧαρακτηρισμένο ως αγροτικός ημιορεινός οικισμός, είναι ένας ήρεμος και γαλήνιος προορισμός που προσφέρει ακριβώς αυτό που θέλει ο επισκέπτης που θα το επιλέξει: απόλυτη γαλήνη και χαλάρωση σε έναν τόπο πραγματικά μαγικό.\nΑπό τα πιο σημαντικά σημεία του χωριού και η μοναδική εκκλησία του, η οποία είναι αφιερωμένη στην Παναγία και χτίστηκε πιθανότατα το 1864. Στα πιο εντυπωσιακά αξιοθέατά του συγκαταλέγεται και η θέση «Συκιές», με άφθονα τρεχούμενα νερά. Σε απόσταση μόλις 2 χλμ. από το χωριό βρίσκονται τα Στενά Τρικεριώτη της τεχνητής λίμνης Κρεμαστών, τα οποία αποτελούν ιδανικό σημείο για ράφτινγκ.\nΌπως φαίνεται και από το βίντεο του Andreas Koutsothanasis πρόκειται για έναν τόπο πραγματικό ονειρικό.\nΤηλεδιάσκεψη της Περιφέρειας Αττικής για το νομοσχέδιο που αφορά στα ζώα συντροφιάς


30 συμβουλές ζωής από γυναίκες άνω των 100 χρόνων | in.gr\ningr > Life > Γυναίκα > 30 συμβουλές ζωής από γυναίκες άνω των 100 χρόνων\nΟι γυναίκες – Μαθουσάλες που κατάφεραν να ξεγελάσουν το χρόνο, δίνουν τις δικές τους συμβουλές για μια καλύτερη ζωή.\n4 Απριλίου 2016, 16:15 Ενημερώθηκε: 4 Απριλίου 2016, 19:40\n5. Ντύνομαι καλά κάθε μέρα και δεν έχω φορέσει ποτέ τζιν.\n9. Να παίρνεις τα πράγματα με ηρεμία, να διασκεδάζεις τη ζωή, ό,τι είναι να γίνει θα γίνει. Να κοιμάσαι καλά, κέρνα τον εαυτό σου ένα Bailey’s πριν κοιμηθείς αν είσαι κρυωμένη, θα ξυπνήσεις και θα είσαι καλά την επόμενη μέρα.\n11. Δεν μου αρέσει το άγχος. Δεν αντέχω τους καβγάδες. Αν κάποιος είναι ιδιότροπος, τον εγκαταλείπω. Μου αρέσει να έχω γύρω μου θετικούς ανθρώπους, άτομα που σε ανεβάζουν από το να σε ρίχνουν.\n13. Να είσαι ειλικρινής. Σπανίως έχω πει ψέματα. Όταν είσαι ειλικρινής με τους ανθρώπους, αυτό γυρίζει πίσω σε σένα. Είναι πολύ δύσκολο να συμβαδίζεις με ένα ψέμα. Δεν χρειαζόμαστε επιπλέον στρες στη ζωή μας.\n17. Παίρνε υπνάκους κάθε μέρα.\n19. Προσπαθώ να πάρω το χρόνο για να δω και να εκτιμήσω τα μικρότερα πράγματα που κάνουν αυτή τη ζωή όμορφη. Όταν το κάνω αυτό, ο καιρός περνάει πιο αργά.\n20. Το γέλιο μας κρατάει υγιείς. Μπορείς να επιβιώσεις από τα’ οτιδήποτε αν μάθεις ν’ αντιμετωπίζεις τα πάντα με χιούμορ. Όταν γελάς δε νιώθεις εκνευρισμό, λύπη, θυμό.\n30. Μια σχέση είναι πολύ διαφορετική από ένα γάμο γιατί μπορείς να τη σπάσεις ανά πάσα ώρα και στιγμή.\nΤο χρυσό Πνεύμα της Πόλης\n27 Μαΐου 2018, 08:24\nΟ Ρίτσαρντ Γκιρ επιστρέφει στην τηλεόραση 30 χρόνια μετά\n27 Μαΐου 2018, 09:33


ΣΥΡΙΖΑ: "Ψήφισμα - κόλαφο για Κεραμέως ενέκριναν οι πρόεδροι των ΕΛΜΕ" | Capital\nΔευτέρα, 08-Ιουν-2020 20:18\nΣΥΡΙΖΑ: "Ψήφισμα - κόλαφο για Κεραμέως ενέκριναν οι πρόεδροι των ΕΛΜΕ"\n"Κόλαφο για το υπουργείο Παιδείας και προσωπικά για την κυρία Κεραμέως", χαρακτηρίζουν σε ανακοίνωση τους το Τμήμα Παιδείας του ΣΥΡΙΖΑ και η Επιτροπή Παρακολούθησης και Ελέγχου του Κυβερνητικού Έργου (ΕΠΕΚΕ) του κόμματος, το ψήφισμα των Προέδρων των ΕΛΜΕ όλης της χώρας, για την "ανικανότητα του ΥΠΑΙΘ να προστατεύσει τα προσωπικά δεδομένα εκπαιδευτικών και μαθητών κατά τη διάρκεια τής εξ αποστάσεως εκπαίδευσης", όπως αναφέρει η αξιωματική αντιπολίτευση.\nΣτην ανακοίνωση τους, το Τμήμα και η ΕΠΕΚΕ Παιδείας του ΣΥΡΙΖΑ αναφέρουν ότι το ψήφισμα "επιβεβαιώνει πλήρως την καταγγελία του τομεάρχη Παιδείας του ΣΥΡΙΖΑ Νίκου Φίλη, ο οποίος στις 29 Μαΐου κατέθεσε στο προεδρείο της Βουλής, σε σφραγισμένο φάκελο, αρχεία με προσωπικά δεδομένα εκατοντάδων καθηγητών, για τις ώρες μαθήματος που είχαν κάνει εξ αποστάσεως, τον αριθμό των μαθητών που τις είχαν παρακολουθήσει, προσωπικές τους παρατηρήσεις και άλλα". Προσθέτουν ότι επρόκειτο για "παράνομη διαρροή" και πως "η απάντηση της πολιτικής ηγεσίας του υπουργείου την ίδια μέρα ήταν ότι επρόκειτο για ‘πρωτοφανές φιάσκο’, αφού τα στοιχεία ήταν δήθεν αθώα και είχαν καταχωρηθεί ‘οικειοθελώς’ από τους εκπαιδευτικούς ως ‘οδηγός’ για τους συναδέλφους τους".\nΑναλυτικά, το Τμήμα και η ΕΠΕΚΕ Παιδείας του ΣΥΡΙΖΑ αναφέρουν ότι χθες, η Γενική Συνέλευση των προέδρων των ΕΛΜΕ, "διέψευσε τους ισχυρισμούς του υπουργείου και σε ψήφισμά της επισημαίνει ότι:\nΤέταρτον, ότι το αποτέλεσμα της επικίνδυνης έλλειψης σχεδιασμού του υπουργείου οδήγησε σε εκμετάλλευση των προσωπικών δεδομένων των εκπαιδευτικών για προώθηση διαφημίσεων από ιδιωτικές εταιρίες!".\n"Τα υπόλοιπα από αύριο στη Βουλή, όπου θα συζητείται το αντιεκπαιδευτικό νομοσχέδιο της κυρίας Κεραμέως", προαναγγέλουν με την ανακοίνωση τους το Τμήμα Παιδείας και η αρμόδια ΕΠΕΚΕ του ΣΥΡΙΖΑ, σχολιάζοντας ότι έως τότε θα αναμένουν την ανακοίνωση του υπουργείου "με την οποία θα χαρακτηρίζει το ψήφισμα των προέδρων των ΕΛΜΕ όλης της Ελλάδας (και όλων των πολιτικών αποχρώσεων)... "πρωτοφανές φιάσκο"!".


Τι μπορεί να σώσει την κοινωνία, τι μπορεί να διασώσει την κυβέρνηση - ΤΑ ΝΕΑ\ntanea.gr > Έντυπες Ειδήσεις > Απόψεις > Τι μπορεί να σώσει την κοινωνία, τι μπορεί να διασώσει την κυβέρνηση\nΣτο μέτωπο της Πολιτικής Προστασίας η κυβέρνηση κατέγραψε αυτήν την εβδομάδα μια μεγαλειώδη αποτυχία, τη δεύτερη μέσα σε λίγους μήνες μετά τις πυρκαγιές του καλοκαιριού.\nΣτο μέτωπο της πανδημίας καταρρίπτει το ένα αρνητικό ρεκόρ μετά το άλλο.\nΣτο μέτωπο της ακρίβειας και της συρρίκνωσης των λαϊκών εισοδημάτων προκαλεί εντύπωση η κυβερνητική αδιαφορία μπροστά σε φαινόμενα μαζικής φτωχοποίησης, ακόμα και μεσαίων στρωμάτων.\nΣτο μέτωπο των δικαιωμάτων και της λειτουργίας της δημοκρατίας, η αυθόρμητη καταφυγή σε ακροδεξιά και υπερσυντηρητικά ιδεολογήματα έχει διευρύνει ένα ζοφερό αίσθημα κοινωνικού αυτοματισμού.\nΣτην κοινωνία διαχέεται σήμερα ένα έντονο αντικυβερνητικό κλίμα, παρά το γεγονός ότι στην πολιτική σκηνή τα κόμματα της αντιπολίτευσης έχουν μέχρι σήμερα πολιτευθεί μάλλον με μετριοπάθεια. Για πρώτη φορά μετά τον Ιούλιο του 2019 το κοινωνικό κλίμα είναι τόσο πολύ αρνητικό για την κυβέρνηση, η οποία δυόμισι χρόνια μετά δεν έχει να επιδείξει καμία απολύτως σοβαρή επιτυχία σε κανέναν τομέα διακυβέρνησης σε ό,τι αφορά τη βελτίωση της θέσης της κοινωνίας. Οι επόμενες εκλογές είναι μαθηματικώς βέβαιο ότι θα καταγράψουν αρνητικά για την κυβέρνηση αυτήν την αλληλουχία αποτυχιών. Η μόνη ελπίδα της να περιοριστεί η καταγραφή της αποτυχίας της θα είναι η αδυναμία των κομμάτων της προοδευτικής αντιπολίτευσης να εγγυηθούν από κοινού ένα κοινό πρόγραμμα, έστω και μεταβατικό, για την έξοδο από τη βαθιά οικονομική, κοινωνική και πολιτισμική κρίση που βιώνει η χώρα.\nΗ τοποθέτηση των κομμάτων της προοδευτικής αντιπολίτευσης απέναντι στην αναγκαιότητα αυτή - που σιγά σιγά θα λαμβάνει μορφή επείγοντος κοινωνικού αιτήματος - θα κρίνει και τη δική τους πολιτική και εκλογική επιτυχία.\nΟ ΣΥΡΙΖΑ-ΠΣ, καταρχήν, πρέπει το αίτημα αυτό να το διαπλάσει σε ένα πολιτικό πρόγραμμα βαθιών δημοκρατικών αλλαγών. Να μην εγκλωβιστεί σε ένα πρόγραμμα «συνέχειας» των πολιτικών του νεοφιλελευθερισμού, γιατί, αν συμβεί αυτό, εκτεταμένα κοινωνικά στρώματα που πλήττονται από τη νέα οικονομική κρίση και αναδιάρθρωση θα εξωθηθούν εκτός πολιτικής συμμετοχής. Σημείο-κλειδί, άλλωστε, για την επιτυχία των νεοφιλελεύθερων πολιτικών σε όλον τον κόσμο είναι η μείωση της συμμετοχής των φτωχών κοινωνικών στρωμάτων και η παράλληλη απομάκρυνση των φτωχοποιούμενων μεσαίων στρωμάτων. Βεβαίως, πρόγραμμα τομών χωρίς ολοκληρωτική ανανέωση και «επανίδρυση» του υφιστάμενου κομματικού του μοντέλου λειτουργίας δεν μπορεί να υπάρξει. Ενεργοποίηση μεγάλων κοινωνικών στρωμάτων στη σφαίρα της πολιτικής και εκλογικής διαδικασίας προϋποθέτει ενεργοποίησή τους και στη σφαίρα της κομματικής λειτουργίας. Και αυτό είναι ένα στοίχημα που πρέπει οπωσδήποτε να κερδίσει ο ΣΥΡΙΖΑ-ΠΣ το επόμενο διάστημα.\nΣτο αίτημα αυτό θα πρέπει με τη σειρά τους να τοποθετηθούν τα δύο μικρότερα κοινοβουλευτικά κόμματα της Αριστεράς. Το ΚΚΕ και το ΜέΡΑ25. Από διαφορετικές οπτικές το καθένα, μέχρι σήμερα δείχνουν από άρνηση έως δυστοκία να συμμετάσχουν σε μια διαδικασία ενός μίνιμουμ, τουλάχιστον, προγράμματος υπεράσπισης βασικών κοινωνικών και οικονομικών δικαιωμάτων και να γίνουν, τουλάχιστον, εγγυητές της εφαρμογής του. Και τα δύο κόμματα βρίσκονται υπό την έννοια αυτή σε ένα σταυροδρόμι μεταξύ στασιμότητας και συρρίκνωσης, κατάσταση που δεν θα αλλάξει προς το καλύτερο γι' αυτά όσο δεν παίρνουν σοβαρές πολιτικές πρωτοβουλίες διεξόδου από την κρίση.\nΠροφανώς, το κοινωνικό αίτημα μιας αλλαγής κατεύθυνσης της χώρας δεν αφήνει αλώβητο και το ΚΙΝΑΛ-ΠΑΣΟΚ υπό τη νέα του ηγεσία. Εδώ το «σταυροδρόμι» θα είναι αρκετά πιο περίπλοκο τους επόμενους μήνες. Το δίλημμα για το αν το κόμμα θα είναι περισσότερο ένα «κεντρώο μόρφωμα» που θα λειτουργεί ως υποσύστημα των νεοφιλελεύθερων πολιτικών ή θα είναι μέρος μιας νέας προοδευτικής πλειοψηφίας θα καθορίσει και τη δική του δυναμική, αλλά και το είδος της δυναμικής του.\nΕνα πρόγραμμα προοδευτικής διακυβέρνησης υπέρ της κοινωνίας σαφές, ειλικρινές και δεσμευτικό είναι αναγκαία προϋπόθεση για μια νέα πολιτική πλειοψηφία. Το εγχείρημα δεν είναι δύσκολο να επιτευχθεί, χρειάζεται ωστόσο περισσότερες και εντονότερες πρωτοβουλίες.\nΟ Χρ. Βερναρδάκης είναι πανεπιστημιακός - βουλευτής ΣΥΡΙΖΑ Α' Αθήνας\nΒερναρδάκης Χριστόφορος 29 Ιανουαρίου 2022 | 05:00


Ψαράδικο Ερέτρια Ψαράδικο Ερέτρια\nΙχθυοπωλεία Ερέτρια. Καλώς ήλθατε στον κατάλογο με Ψαράδικα Ixthiopoleia.gr. Τον πιο εξειδικευμένο κατάλογο, αποκλειστικά με Ιχθυοπωλεία, Ψαράδικα με τις περισσότερες παροχές & υπηρεσίες από οποιονδήποτε άλλο εξειδικευμένο επαγγελματικό κατάλογο στον κλάδο των Τροφίμων & Εστίασης Ixthiopoleia.gr.\nΟ συγκεκριμένος επαγγελματικός κατάλογος που είναι εξειδικευμένος στον κλάδο των Τροφίμων & Εστίασης & πιο συγκεκριμένα στην εύρεση Ιχθυοπωλείων, Ψαράδικων έχει δημιουργηθεί από την eQuality & έχει σαν στόχο, να κάνει την ζωή σας ευκολότερη όταν θέλετε να βρείτε Ψαράδικο Ερέτρια. Εκτός από το να βρείτε Ιχθυοπωλεία, Ψαράδικα, μπορείτε πολύ εύκολα να επικοινωνήσετε είτε με έναν επαγγελματία είτε με όλους τους επαγγελματίες της περιοχής σας, μέσω της δυνατότητας μαζικής επικοινωνίας με Ιχθυοπωλεία, Ψαράδικα, που μπορείτε να βρείτε στην αρχική σελίδα του καταλόγου Ixthiopoleia.gr.\nΨαράδικο Ερέτρια Κατάλογος Ixthiopoleia.gr\nΜπορείτε πολύ εύκολα να αναζητήσετε Ιχθυοπωλεία, Ψαράδικα, απλά πληκτρολογώντας στην κεντρική μπάρα αναζήτησης του καταλόγου μας, είτε την ονομασία του επαγγελματία ή της επιχείρησης που ψάχνετε, είτε τον νομό, την πόλη ή την περιοχή που βρίσκεται, είτε φράσεις αναζήτησης όπως πχ Ψαράδικο Ερέτρια, Ψαράδικα Ερέτρια, Ψαράδικο Εύβοια\nΨαράδικο Ερέτρια. Βρείτε παρεμφερείς επαγγελματίες.


Νέα δοκιμή του 112 στη Σύρο την Τετάρτη | in.gr\nTAGS: 112ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣδοκιμήσύρος\nΝέα δοκιμή του 112 στη Σύρο την Τετάρτη\nΣυνεχίζει η Γενική Γραμματεία Πολιτικής Προστασίας τις διεργασίες προκειμένου να τεθεί σε εφαρμογή το σύστημα του ευρωπαϊκού αριθμού έκτακτης ανάγκης 112\n30 Ιουλίου 2019, 13:11\nΣυνεχίζει η Γενική Γραμματεία Πολιτικής Προστασίας τις διεργασίες προκειμένου να τεθεί σε εφαρμογή το σύστημα του ευρωπαϊκού αριθμού έκτακτης ανάγκης 112.\nΣτο πλαίσιο των δοκιμών του έργου 112-Συστήματος Συναγερμού Πολιτών, η ΓΓΠΠ σημειώνει ότι την Τετάρτη 31 Ιουλίου 2019, στις 12:00, θα πραγματοποιηθούν με ευθύνη του Κέντρου Επιχειρήσεων Πολιτικής Προστασίας, εκπομπές – μηνύματα της υπηρεσίας Cell Broadcast και SMS στην περιοχή της Σύρου.\nΤο μήνυμα που θα αποσταλεί στα κινητά τηλέφωνα των πολιτών θα έχει ως εξής:\n«ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣ ΗΗ-ΜΜ-ΕΕΕΕ ΩΩ:ΛΛ ΔΟΚΙΜΑΣΤΙΚΟ ΜΗΝΥΜΑ ΝΕΟΥ ΕΘΝΙΚΟΥ ΣΥΣΤΗΜΑΤΟΣ ΕΓΚΑΙΡΗΣ ΠΡΟΕΙΔΟΠΟΙΗΣΗΣ ΔΕΝ ΑΠΑΙΤΕΙΤΑΙ ΚΑΜΙΑ ΕΝΕΡΓΕΙΑ ΑΠΟ ΣΑΣ» .


Λαμπερά εγκαίνια του ολοκαίνουργιου EverEdenBeachResort Hotel | The Dot\nΛαμπερά εγκαίνια του ολοκαίνουργιου EverEdenBeachResort Hotel\nΠοιοι επώνυμοι έδωσαν το παρόν\nΤo EverEdenBeachResort Hotel είναι ένα ξενοδοχειακό συγκρότημα που βρίσκεται στο 47ο χλμ. της Λεωφόρου Αθηνών Σουνίου, στην μέση ακριβώς της Αθηναϊκής Ριβιέρας, μόλις 27 χλμ. από τον Διεθνή Αερολιμένα Ελευθέριος Βενιζέλος. Η άμεση σύνδεση με την Αττική οδό το καθιστά προσβάσιμο από οποιοδήποτε σημείο της Αθήνας και του νομού γενικότερα.\nΠρόκειται για μια ολοκληρωτική ανακατασκευή, της οποίας το κόστος ανέρχεται περίπου στα 28 εκατ. ευρώ. Οι φορείς των κτιρίων ενισχύθηκαν στατικά, ενώ πραγματοποιήθηκε εκ νέου η εγκατάσταση των υδραυλικών και ηλεκτρολογικών δικτύων. Ιδιαίτερη προσήλωση δόθηκε στην φωτιστική και ηχομονωτική μελέτη με γνώμονα την απόλυτη εμπειρία του ταξιδιώτη. Την αρχιτεκτονική και διακοσμητική μελέτη επιμελήθηκε το διεθνές αρχιτεκτονικό γραφείο ElasticArchitects, ενώ τις μελέτες εφαρμογής και περιβάλλοντα χώρου το γραφείο VAP architects.\nΤο Σαββατοκύριακο που πέρασε, επώνυμοι - δημοσιογράφοι & επιχειρηματίες απόλαυσαν την φιλοξενία του EverEdenBeachResort Hotel. Σε μια βραδιά όπερας, με την σοπράνο Έλενα Κελεσίδου να εντυπωσιάζει τους καλεσμένους, το κλίμα της έναρξης λειτουργίας του ξενοδοχείου ήταν άκρως εορταστικό.\nΜε γήπεδα 49 στρεμμάτων και τρία ολοκληρωμένα συγκροτήματα είναι στην προνομιακή θέση να προσφέρει ένα άκρως υπερσύγχρονο συνεδριακό κέντρο με τρία εστιατόρια και πέντε μπαρ. Οι εγκαταστάσεις περιλαμβάνουν δυο εξωτερικές όσο και η μια εσωτερική πισίνα. Ακόμα, στις υποδομές του ολοκαίνουργιου EverEdenBeachResort Hotel μπορεί να αναζητήσει κανείς τις ολοκληρωμένες υπηρεσίες spa από την AsianSpa, καθώς και του μεγάλου γυμναστηρίου.\nΜε συνολικό αριθμό δωματίων που ανέρχεται στα 260 και υιοθετούν έξι διαφορετικούς τύπους μας συστήνει με υπερηφάνεια, το Deluxe Standard που αποτελεί το βασικό δωμάτιο, τα ευρύχωρα deluxeSuperior, τις BelvedereSuites με την εντυπωσιακή θέα, τα διχωραfamilyroom, τα Residences των 90 τ.μ. που προσφέρονται για μεγάλες οικογένειες και φυσικά τις σουίτες με ιδιωτική πισίνα που συνθέτουν το σύνολο των δωματίων που προσφέρει το EverEdenBeachResort Hotel.\nΗ γνωστή παραλία του EverEdenΒeachResort με μήκος 400 μέτρα και παροχές, όπως snackbar, cocktailbar – beachrestaurant και επαγγελματικό watersportscenter με aqua park, βραβεύεται επί 19 συναπτά έτη με γαλάζια σημαία και στο μέσο της δεσπόζει ο χαρακτηριστικός μαύρος βράχος από τον οποίο έχει ονομαστεί και η περιοχή.\nΤο EverEdenBeachResort Hotel απευθύνεται στον εμπνευσμένο ταξιδιώτη που αναζητά την απόλυτη τουριστική εμπειρία, καθώς έρχεται να αλλάξει τις ισορροπίες στην παραλία της Αττικής», σχολιάζει ο διευθύνων σύμβουλος, κ. Άλκης Παναγόπουλος.\nΣτο EverEdenBeachResort Hotel διατηρούμε αναλλοίωτα τα παλαιά παραδοσιακά στοιχεία του ελληνικού τουρισμού και τα αναμειγνύουμε με τις σύγχρονες απαιτήσεις μέσα από μοντέρνες υποδομές και εγκαταστάσεις. Έχουμε δημιουργήσει έναν ολοκληρωμένο προορισμό για διαφορετικές αγορές αλλά και για διαφορετικές εποχές. Το EverEdenBeachResort Hotel καλείται να εμπλουτίσει την Αθηναϊκή Ριβιέρα ευελπιστώντας να προσφέρει στους ταξιδιώτες την εμπειρία της Αττικής, ενός προορισμού πλήρους σε περιεχόμενο και επιλογές».


Toν ἥττω λόγον κρείττω ποιεῖν - ΕΒΔΟΜΗ Online\nToν ἥττω λόγον κρείττω ποιεῖν\nΛέω στον πρόλογο του «Ηγεμόνα» του Μακιαβέλλι που έχω εκδόσει: «...ο “Ηγεμόνας” αποτελεί έναν χρήσιμο οδηγό για όσους επιθυμούν να διατηρήσουν ή να κατακτήσουν κάποιαν ηγεμονία (...) αλλά θεωρώ απαραίτητη μια διευκρίνιση: Όλες οι “συνταγές” θέλουν προσαρμογή στον τόπο, στο χρόνο, στις περιστάσεις, στους ανθρώπους»!\nΑυτή την τελευταία επισήμανση – προτροπή ορισμένοι δεν την έλαβαν υπόψη τους κι εφαρμόζουν στην εποχή μας μεθόδους της εποχής του αδίστακτου αμοραλιστή Αγαθοκλή του Τσιτσιλιάνου (Σικελού) ή του Ολιβερότου από το Φέρμο, της εποχής του Καίσαρα Βοργία (1.501)1!...\nΚαι δεν ομιλώ “γενικά και αόριστα”. Ομιλώ μεν γενικά, αλλά την αφορμή μού την έδωσε και πάλι «προχθές», συγκεκριμένος καλός μαθητής των κακών παραδειγμάτων του «Ηγεμόνα», ο Δήμαρχος της ...τρίπολης των Β!\nΕν ολίγοις, λοιπόν, στο Δημοτικό Συμβούλιο της 15.6.20, του Δήμου Βάρης, Βούλας, Βουλιαγμένης, ο Δήμαρχος, με μιαν ιδιαίτερη ομολογουμένως δεξιοτεχνία, συνεπικουρούντων και ειδικών επίλεκτων συνεργατών του, κατάφερε(;) να παρουσιάσει ως «μεγάλη του επιτυχία»(!) την ολέθρια θεσμική ανατροπή προαιώνιων παραδοχών ως φυσικών δικαιωμάτων του ανθρώπου, με την παράδοσή τους, για 20 ακόμη χρόνια στα βουλημικά ιδιωτικά συμφέροντα, θυσία στην ακόρεστη «θεά της αγοράς»!!!\nKαι εξηγούμαι, ομιλών όχι μόνον ως αρθρογράφος – σχολιαστής,\nαλλά και ως αυτοδιοικητικός πρώην Αντιδήμαρχος της Βούλας (ο πρώτος), με αρμοδιότητα εκπροσώπησης του Δήμου και δημοτικού Συμβούλου, Προέδρου της Νομικής Επιτροπής, που χειρίστηκα μεταξύ άλλων και το υπό συζήτηση θέμα της εκτάσεως του παράλιου πρώην Κάμπινγκ Βούλας, στο Α’ αλίπεδο, εφαπτόμενο του ΠΙΚΠΑ.\nΗ έκταση αυτή εζητήθηκε τον πρώτο επί δημαρχίας Αντώνη Φαμέλη, από τον ΕΟΤ, για τους ...special Olympics και για πέντε χρόνια.\nΕγώ αρνήθηκα· ο Φαμέλης απεδέχθη, καλοπίστως πεισθείς περί των... αγαθών προθέσεων του ΕΟΤ και της πολιτικής του ηγεσίας. Η συνήθης τακτική των εκπροσώπων του δημοσίου – δηλαδή της δημόσιας εξουσίας και των ιδιωτικών συμφερόντων, χάριν προφανώς, ιδιοτελών σκοπών. Η πολιτική του αείμνηστου Κώστα Βουτσά... «βρε, χώνω εγώ την κεφάλα μου».\nΈτσι, επί επόμενης δημαρχίας, τα 5 χρόνια έγιναν 20 ή 30, αν θυμάμαι καλά - γιατί αυτή τη στιγμή βρίσκομαι μακριά από το αρχείο μου – και ξεκίνησαν τότε αγώνες μεγάλοι, όλου του παραλιακού μετώπου, μετά την ίδρυση και της Εταιρείας Τουριστικών Ακινήτων (ΕΤΑ Α.Ε.), όπου ο ...εκσυγχρονιστής Σημίτης την εισήγαγε με νόμο στη Χρηματιστήριο. Νόμο που είχε καταψηφίσει και η Ν.Δ. – πλην Κώστα Μητσοτάκη – και που είχε αδρανοποιήσει η κυβέρνηση Κώστα Καραμανλή.\nΜεγάλο αρωγό στις προσπάθειές μου εκείνες είχα τον Αντιπρόεδρο του Συμβουλίου της Επικρατίας Μιχ. Δεκλερή και στην αρθρογραφία του στην ΕΒΔΟΜΗ και στις γνωμοδοτήσεις του Επιμελητηρίου Περιβάλλοντος (που παρεπιπτόντως ειρωνεύθηκε προχθές ο δήμαρχος!), και στην μεγάλη λαϊκή κινητοποίηση που ακολούθησε, παρουσία δεκάδων βουλευτών όλου του πολιτικού φάσματος, με αποτέλεσμα την οριακή υπερψήφιση του Νόμου Σημίτη και τη γενική παραδοχή ή και επικαιροποίηση του αξιώματος του Ρωμαϊκού – Βυζαντινού Δικαίου, πως οι παραλίες είναι res nulus, res omnium (πράγμα κανενός, πράγμα όλων) κοινόκτητο και κοινόχρηστο και επομένως, εκτός συναλλαγής! Μη εμπορεύσιμο.\nΟ δήμαρχος λοιπόν τώρα, των ΒΒΒ κομπορημονών, με επίμονο αίτημά του που εξέπληξε ακόμη και την ΕΤΑΔ (Εταιρεία Τουριστικών Ακινήτων Δημοσίου) κατάφερε(!) και παρατείνει για άλλα 20 χρόνια την εκχώρηση της παραλίας και μάλιστα με πλήρη κάλυψη, στα ιδιωτικά συμφέροντα, χάριν της «ανάπτυξης» κι επειδή θα εισπράττει 100 χιλιάρικα παραπάνω, από τα οποία βέβαια τα μισά θα δίνει στην ΕΤΑΔ.\nΘαυμάστε τον(!) που κατάφερε να ρίξει τους προβολείς του ενδιαφέροντος του Συμβουλίου, όχι στην καρδιά του θέματος, στο ότι οι παραλίες, η θάλασσα, ο αέρας, ο ήλιος, το νερό είναι αναφαίρετα κοινά αγαθά, αναγνωριζόμενα από το «φυσικό δίκαιο», αλλά και τον «θεϊκό νόμο (Αγιος Αυγουστίνος), αλλά σε κάποιες χιλιάδες ευρώπουλα που θα μας «ευγνωμονούν» τα παιδιά μας, όταν εμείς... (ακολουθεί black χιούμορ του Δημάρχου της ...αξιοποίησης και των ιδιαίτερων επιχειρηματικών επιδιώξεων της ...ανάπτυξης!\nΚουβέντες του δήθεν!\n«Δήθεν» που εκθέτουν πρόσωπα, θεσμούς, αξίες. Δήθεν, που εκθέτουν και τον θεσμό της Τοπικής Αυτοδιοίκησης και την Δημοκρατία.\nΚαι τους πολιτικούς και τους πολίτες.\n«Δήθεν» που εκκολάπτουν εκτροπές.\n1. Ν. Μακιαβέλλι: ¨Ο ΗΓΕΜΟΝΑΣ», εκδ. ΣΚΑΡΑΒΑΙΟΣ, 2017, κεφ. 8, σελ. 165 κ.ε.


ΠΣΕ: Η φασιστική πολιτική της κυβέρνησης Τράμπ έχει οδηγήσει το λαό των ΗΠΑ προς την πόλωση και το διχασμό\nΑνακοίνωση του ΠΣΕ για τα γεγονότα που διαδραματίστηκαν στο Καπιτώλιο στην Ουάσινγκτον\nΤα χθεσινά γεγονότα που διαδραματίστηκαν κατά τη διάρκεια της επικύρωσης των αποτελεσμάτων των προεδρικών εκλογών στις ΗΠΑ είναι το επακόλουθο της συνεχιζόμενης χαώδους πολιτικής του απερχόμενου προέδρου των ΗΠΑ, Ντόναλντ Τραμπ. Εδώ και μήνες καλεί τους οπαδούς του, στους οποίους περιλαμβάνονται οι πλέον ακροδεξιοί, φασιστικοί κύκλοι στις ΗΠΑ και το πιο βάναυσο μέρος του βαθέως κράτους, να μην αποδεχτούν τα αποτελέσματα των εκλογών προσπαθώντας να πείσει με όλα τα αθέμιτα μέσα περί νοθείας των εκλογών.\nΕίναι η ίδια πολιτική που εφαρμόζουν έναντι των χωρών και των λαών που υπερασπίζονται το κυρίαρχο τους δικαίωμα να αποφασίζουν με δημοκρατικό τρόπο να ακολουθήσουν το δικό τους δρόμο προς όφελος της πλειοψηφίας των εργαζομένων στις χώρες τους και όχι των πλουτοκρατών και των ιμπεριαλιστών. Το πιο πρόσφατο παράδειγμα είναι η άρνηση της αποδοχής των αποτελεσμάτων των δημοκρατικών εκλογών στη Βενεζουέλα για την εκλογή του νέου κοινοβουλίου συνεχίζοντας να υποστηρίζουν το ανδρείκελο τους τον Γκουαϊδό. Την ίδια πολιτική ακολουθεί και η Ε.Ε. η οποία δια μέσου του ύπατου εκπρόσωπου της Ε.Ε. σε θέματα εξωτερικής πολιτικής, Ζοζέπ Μπορέλ, δήλωσε ότι το εκλογικό αποτέλεσμα στη Βενεζουέλα δεν γίνεται αποδεκτό από τη ΕΕ. Σε άλλες χώρες, οι ΗΠΑ εφαρμόζουν τον οικονομικό στραγγαλισμό, όπως την Κούβα και σε άλλες τον αφανισμό, όπως το Ιράκ, τη Συρία και τη Λιβύη.\nΗ ρατσιστική, φασιστική πολιτική της κυβέρνησης Τράμπ έχει οδηγήσει το λαό των ΗΠΑ προς την πόλωση και το διχασμό, σπρώχνοντας τον στο χείλος της καταστροφής και παραβιάζοντας δημοκρατικές ελευθερίες και ανθρώπινα δικαιώματα. Η διαχείριση της πανδημίας από την κυβέρνηση Τραμπ αποτέλεσε το αποκορύφωμα αυτής ακροδεξιάς πολιτικής του Τραμπ. Τα παραδείγματα της δολοφονικής αστυνομικής βίας κατά των πολιτών της χώρας, ιδιαίτερα των μαύρων και άλλων ανθρώπων από μειονότητες οδήγησε στην έξαρση της ξενοφοβίας. Επιπλέον, η διακυβέρνηση Τραμπ αποτέλεσε απειλή προς την ευημερία των πολιτών καθώς ο αριθμός των αστέγων και των ανέργων έχουν πολλαπλασιαστεί.\nΤο παράδειγμα της ακροδεξιάς-λαϊκιστικής πολιτικής της διακυβέρνησης Τράμπ αποτελεί απειλή για την ειρήνη και την ευημερία όλων των λαών του κόσμου. Η αντίσταση σε αυτές τις πολιτικές αποτελεί πεδίο αγώνα και ενότητας των λαών για ένα κόσμο της ειρήνης και της κοινωνικής δικαιοσύνης. Ως Παγκύπριο Συμβούλιο Ειρήνης (ΠΣΕ) στεκόμαστε αλληλέγγυοι στο φιλειρηνικό κίνημα των ΗΠΑ, καθώς και στα προοδευτικά, δημοκρατικά και αντιρατσιστικά κινήματα της χώρας οι οποίοι με τον αγώνα τους ενάντια στη δράση των ακροδεξιών δυνάμεων, υπερασπίζονται το αποτέλεσμα των εκλογών και τα δημοκρατικά και ανθρώπινα τους δικαιώματα.\n• Βαθαίνει η πολιτική πόλωση στην Τουρκία\n• ΠΣΕ: Ο λαός της Κούβας δεν θα λυγίσει από τις προβοκάτσιες των ΗΠΑ!\n• Σαρώνει η «Όμικρον» – Έχει οδηγήσει διεθνώς σε έξαρση των νέων κρουσμάτων\n• Τουρκία: Πολυδιάσπαση του πολιτικού συστήματος και κοινωνική πόλωση\nΠροηγούμενο άρθροΆνοιξαν έκτακτα τα κομμωτήρια και τα μπαρμπέρικα για να προλάβουν την καραντίνα (εικόνες)\nΕπόμενο άρθροΑυτή η Ομόνοια δεν το χάνει – Αφεντικό στα ντέρμπι


Θέματα Μετανάστευσης στην Κυβερνητική\n"Ναι" στην Εξεταστική Επιτροπή για την υπόθεση της Μονής Βατοπαιδίου και επανεξέταση της πρότασης για σύσταση Προανακριτικής Επιτροπής, αποφάσισε η Κοινοβουλευτική ομάδα και η Γραμματεία του ΣΥΡΙΖΑ.\nΟ κοινοβουλευτικός εκπρόσωπος του ΣΥΡΙΖΑ Φώτης Κουβέλης, μετά την παράδοση στη Βουλή της δικογραφίας, ανέφερε ότι είναι μεν σημαντικά τα στοιχεία που έχει στη διάθεσή του, η στάση του ΣΥΡΙΖΑ (μαζί με την αξιολόγηση της δικογραφίας για την υπόθεση), όμως, θα αποφασιστεί στη συνεδρίαση της Κοινοβουλευτικής Ομάδας του κόμματος αύριο το πρωϊ. «Αυτή τη στιγμή δεν τίθεται θέμα αναβολής, για το ΣΥΡΙΖΑ, της συζήτησης της ερχόμενης Παρασκευής επί του αιτήματος για σύσταση Προανακριτικής Επιτροπής, ωστόσο, το κόμμα συναρτά τη στάση του με τη δυνατότητα που πρέπει να δοθεί σε όλους τους βουλευτές να αξιολογήσουν το σχετικό φάκελο, που διαβιβάστηκε στη Βουλή. Θα συναρτηθεί και από τον όγκο του φακέλου τον οποίο αυτή τη στιγμή δεν γνωρίζω», δήλωσε.\nΕπιστολή του εισαγγελέα του Αρείου Πάγου\nΔεν προκύπτει, μέχρι στιγμής, πιθανολόγηση ποινικής ευθύνης διατελεσάντων υπουργών και υφυπουργών, σύμφωνα με επιστολή του εισαγγελέα του Αρείου Πάγου Γ. Σανιδά προς τον διευθύνοντα την Εισαγγελία Εφετών Αθηνών Κ. Καρούτσο, με την οποία ζητά να διαβιβαστούν τα αντίγραφα των συλλεγέντων εγγράφων, κατά την προκαταρκτική εξέταση της υπόθεσης της Μονής Βατοπεδίου, στη Βουλή, "προκειμένου αυτά να τεθούν υπ' όψιν των κ.κ. Βουλευτών κατά τις προγραμματισμένες ήδη συζητήσεις για τη σύσταση εξεταστικής και προανακριτικής επιτροπής".\nΣτο σχετικό διαβιβαστικό έγγραφο του κ.Καρούτσου προς τον πρόεδρο της Βουλής Δ. Σιούφα περιλαμβάνεται επιστολή της εισαγγελέως Εφετών Ευσταθίας Σπυροπούλου προς την Εισαγγελία Εφετών Αθηνών, με την οποία διαβιβάζει τη σχετική ποινική δικογραφία και στην οποία διατυπώνει τη γνώμη ότι "συντρέχει περίπτωση εφαρμογής της διατάξεως του εδ. Β' της παρ. 2 του άρθρου 86 του Συντάγματος,σε συνδ. με άρθρο 4 του Ν.3126/2003".\nΕπίσης, επιστολή του κ. Καρούτσου προς τον Εισαγγελέα του Αρείου Πάγου, με την οποία υποβάλλει την ποινική δικογραφία "σύμφωνα με το άρθ. 4 παρ. 2 του Ν.3126/2003 σε συνδυασμό με το άρθρο 86 πρ. 1 και 2 του Συντάγματος".\nΑκολούθως, με επιστολή του προς τον κ. Καρούτσο, ο κ. Σανιδάς σημειώνει ότι "δεν συντρέχουν οι προϋποθέσεις διαβιβάσεως των στοιχείων αυτών στη Βουλή" - μεταξύ άλλων- διότι "τα ενεργούντα την προκαταρκτική εξέταση πρόσωπα υποχρεούνται να διαβιβάζουν στη Βουλή,προκειμένου η τελευταία να ασκήσει τα εκ του άρθρου 86 του Συντάγματος δικαιώματα της,τα κατά τη διάρκεια της προκαταρκτικής εξετάσεως προκύψαντα σε βάρος Υπουργών στοιχεία μόνον εφόσον τα στοιχεία αυτά είναι ικανά,με σχετική βεβαιότητα,να θεμελιώσουν ποινική ευθύνη Υπουργών ή άλλως μόνον εφόσον από αυτά προκύπτει υια άξια λόγου πιθανολόγηση ποινικής ευθύνης Υπουργών για τις αξιόποινες πράξεις του άρθρου 1 παρ. 1 του Ν. 3126/2003.Στοιχεία αόριστα ή μη πιθανολογούντα παντάπασιν ή πιθανολογούντα σε βαθμό ασήμαντο ποινική ευθύνη Υπουργών ο ενεργών την προκαταρκτική εξέταση ούτε δικαίωμα ούτε υποχρέωση έχει να διαβιβάσει στη Βουλή".\nΕπίσης,αναφέρει ότι "στην υπό κρίση υπόθεση,από τα συνυποβληθέντα με την υπ' αριθμ. πρωτ. 318/ 22-10-2008 αναφορά, έγγραφα και ιδία τα αντίγραφα των ενόρκων καταθέσεων,δεν προκύπτει,μέχρι στιγμής,μια πιθανολόγηση και μάλιστα άξια λόγου ποινικής ευθύνης διατελεσάντων Υπουργών και Υφυπουργών. Τα ανωτέρω ισχύουν και σε σχέση προς τα νεώτερα στοιχεία", τα οποία συνέλεξε η κα Σπυροπούλου.\n"Το γεγονός ότι Υπουργοί ή Υφυπουργοί,κατά το από 1999 και μέχρι το έτος 2005 χρονικό διάστημα, έχουν υπογράψει διοικητικές πράξεις με τις οποίες απεδέχθησαν γνωμοδοτήσεις του Γνωμοδοτικού Συμβουλίου περί αναγνωρίσεως κυριότητας της Μονής Βατοπαιδίου, ή αποφάσεις Τμημάτων του Νομικού Συμβουλίου του Κράτους, περί της δυνατότητας ανταλλαγής ακινήτων μέσω Κ.Ε.Δ., θέτει θέμα πολιτικής ευθύνης, δεν δημιουργεί όμως, αυτομάτως και άνευ άλλου,θέμα ποινικής ευθύνης τους",προσθέτει ο κ. Σανιδάς.\nΩστόσο,καταλήγει ο κ.Σανιδάς "κρίνουμε αναγκαίο να παρακαλέσουμε να διαβιβάσετε τα αντίγραφα των συλλεγέντων κατά την προκαταρκτική εξέταση εγγράφων στη Βουλή προκειμένου αυτά να τεθούν υπ' όψιν των κ.κ Βουλευτών κατά τις προγραμματισμένες ήδη συζητήσεις για τη σύσταση εξεταστικής και προανακριτικής επιτροπής,εν όψει: 1) των διατυπουμένων,έστω και ατύπως,αιτημάτων εκ μέρους βουλευτών όλων των κομμάτων και 2) της ανάγκης να τελούν οι κ.κ βουλευτές εν γνώσει των άνω στοιχείων κατά τις συζητήσεις στη Βουλή και της υπάρξεως εντεύθεν εννόμου συμφέροντος τους".\nΟ Υπουργός Δικαιοσύνης κ. Σωτήρης Χατζηγάκης απαντώντας σε σχόλια στελεχών του ΠΑΣΟΚ σχετικά με την αποστολή της δικογραφίας στη Βουλή για την υπόθεση του Βατοπαιδίου δήλωσε:\n"Το ΠΑΣΟΚ στον πολιτικό του κατήφορο συνεχίζει να συνδέει δολίως και σκοπίμως τις θεσμικές λειτουργίες της κυβέρνησης και της δικαιοσύνης. Η κυβέρνηση στην υπόθεση του Βατοπαιδίου έχει εξ αρχής με τοποθετήσεις τόσο του ιδίου του πρωθυπουργού όσο και του υπουργού Δικαιοσύνης, ξεκαθαρίσει ότι τάσσεται υπέρ της διαφάνειας και της πλήρους διαλεύκανσης της όλης υπόθεσης. Το έχει αποδείξει επανειλημμένως και εμπράκτως. Σέβεται και τιμά τη δικαιοσύνη και τους λειτουργούς της και δεν παρεμβαίνει στα εσωτερικά της. Το κατά το ΠΑΣΟΚ "σκάνδαλο της δικαιοσύνης μέσα στο σκάνδαλο του Βατοπαιδίου" είναι ακριβώς η συστηματική προσπάθεια του ίδιου του ΠΑΣΟΚ να απαξιώσει την δικαιοσύνη και κερδοσκοπήσει κομματικά και να ευτελίσει το νομικό μας πολιτισμό. Με αποκορύφωμα την τακτική του να διατυπώνει βαρύτατες κατηγορίες για ποινικές ευθύνες υπουργών της κυβέρνησης χωρίς καν να έχει στοιχειώδη γνώση του φακέλου της δικαστικής προανάκρισης. Ο κ. Γιώργος Παπανδρέου και όσοι τον ακολουθούν στον πολιτικό αυτό κατήφορο έχουν ξεπεράσει πλέον τους "τηλε-εισαγγελείς" και τους "τηλε-δικαστές". Εφθασαν να δηλώσουν δικαιωμένοι για την πρότασή τους περί εξεταστικής επιτροπής στην οποία εξέδωσαν ετυμηγορίες πριν καν διαβάσουν το δικαστικό φάκελο της υπόθεσης".\nΓια θέματα Μετανάστευσης συζήτησε η Κυβερνητική Επιτροπή, η οποία συνεδρίασε υπό την προεδρία του πρωθυπουργού Κώστα Καραμανλή στο Μέγαρο Μαξίμου.\nΟ υπουργός Εσωτερικών Προκόπης Παυλόπουλος ενημέρωσε για το Σύμφωνο που επικυρώθηκε απο το Ευρωπαϊκό Συμβούλιο, στη Σύνοδο Κορυφής, της 16ης Οκτωβρίου, σημειώνοντας ότι μαζί με την οικονομική κρίση ένα απο τα μεγαλύτερα προβλήματα που αντιμετωπίζει ο κόσμος, είναι και η διαχείριση των μεταναστευτικών ροών.\nΟ κ.Παυλόπουλος ανέφερε ότι το Σύμφωνο αποτελεί σταθμό για την Ευρώπη και στηρίζεται στους άξονες της ενίσχυσης της νόμιμης μετανάστευσης, της διαχείρισης της παράνομης μετανάστευσης, της προστασίας των εξωτερικών συνόρων της ΕΕ, ασχολείται με θέματα πολιτικής ασύλου και με θέματα που αφορούν την προώθηση της μετανάστευσης, ως παράγοντα ανάπτυξης.\nΕίναι γνωστό, είπε ο κ. Παυλόπουλος, ότι ο πρωθυπουργός μετά την υπογραφή του συμφώνου, πήρε, ήδη, την πρωτοβουλία και για την εφαρμογή του σε ό,τι αφορά την στενότερη επαφή των κρατών-μελών και για το θέμα της προστασίας των εξωτερικών συνόρων της ΕΕ.\nΚάθε κράτος-μέλος καθορίζει τα σύνορά του, αλλά με βάση και το σύμφωνο τα σύνορα αυτά αποτελούν και εξωτερικά σύνορα της Ευρώπης.\nΠιστεύουμε, πρόσθεσε ο κ.Παυλόπουλος, ότι με βάση την εφαρμογή του Συμφώνου αυτού αποκτά πλέον η Ευρώπη τη μεταναστευτική πολιτική που της ταιριάζει, σύμφωνα με τον ανθρωπισμό που την διακρίνει και τον πολιτισμό της. Δεν γίνεται η Ευρώπη φρούριο, όπως είπαν κάποιοι, συμπλήρωσε ο υπουργός Εσωτερικών, αλλά δίνει το παράδειγμα για μια μεταναστευτική πολιτική, όπως ταιριάζει στον σύγχρονο κόσμο και πολιτισμό και στο σύγχρονο επίπεδο δημοκρατίας.\nΗ Ελλάδα, πρόσθεσε, το Νοέμβριο του 2009 οργανώνει το παγκόσμιο φόρουμ στην Αθήνα για θέματα μετανάστευσης, το αποτελεί μία πρωτοβουλία των Ηνωμένων Εθνών και στην οποία συμμετέχει η ΕΕ.\nΤο δεύτερο φόρουμ, που θα γίνει την επόμενη εβδομάδα στην Μανίλα, θα προσεγγίζει το θέμα της μετανάστευσης, στον τομέα της ανάπτυξης, όχι τόσο για τις χώρες προορισμού, αλλά κυρίως για τις χώρες προέλευσης των μεταναστών.\nΟ κ. Παυλόπουλος τόνισε ότι κι άλλες χώρες πρέπει να αναλάβουν τις ευθύνες τους για να καταπολεμηθεί η παράνομη μετανάστευση και αναφέρθηκε στην Τουρκία, η οποία, όπως είπε, δεν σέβεται τις υποχρεώσεις που έχει αναλάβει στον τομέα αυτό.\nΚάνουμε ό,τι μπορούμε και μέσω της ΕΕ, έτσι ώστε και η Τουρκία να αναλάβει τις ευθύνες της και αυτή η κατάσταση που επικρατεί πολλές φορές με το δουλεμπόριο να αντιμετωπιστεί και να αναλάβει η γείτων τις ευθύνες της, είπε χαρακτηριστικά ο υπουργός Εσωτερικών.\nΧθες, ο πρωθυπουργός συναντήθηκε με τον Βρετανό ομόλογό του Γκόρντον Μπάρουν, στο Λονδίνο όπου πραγματοποίησε επίσημη επίσκεψη. Οι δυο ηγέτες συζήτησαν για τη διεθνή οικονομική κρίση και τις επιτπώσεις στην ευρωπαϊκή οικονομία, καθώς και για την πορεία των διμερών σχέσεων, την προοπτική της Συνθήκης της Λισαβόνας, την κατάσταση στα Βαλκάνια και τις εξελίξεις στο Κυπριακό\nΣτην δήλωσή του ο κ. Καραμανλής εξήρε την συμβολή του κ. Μπράουν στην κοινή προσπάθεια για την αντιμετώπιση της κρίσης. Πρόσθεσε ότι πρωταρχικός στόχος των προσπαθειών είναι η ελαχιστοποίηση των συνεπειών της διεθνούς οικονομικής κρίσης στην ζωή των πολιτών και στην πραγματική οικονομία και ιδιαίτερα στους οικονομικά ασθενέστερους. "Συμφωνήσαμε ότι οι προσπάθειες όλων μας είναι και πρέπει να είναι συντονισμένες και σε ευρωπαϊκό και σε παγκόσμιο επίπεδο ώστε να αποκατασταθεί η εμπιστοσύνη στο χρηματοπιστωτικό σύστημα και το κλίμα ηρεμίας στις αγορές".\nΟ κ. Καραμανλής είχε, επίσης, την ευκαιρία να θέσει στον κ. Μπράουν το ζήτημα της επιστροφής των γλυπτών του Παρθενώνα που με την ολοκλήρωση του νέου και υπερσύγχρονου Μουσείου της Ακρόπολης αποκτά νέα δυναμική.\nΟι ευρωπαϊκές και οι ασιατικές χρηματαγορές καταγράφουν μεγάλες απώλειες σήμερα επηρεασμένες από τις δυσμενείς οικονομικές προοπτικές, τα αρνητικά οικονομικά αποτελέσματα των επιχειρήσεων και την χαοτική κατάσταση στην αγορά συναλλάγματος.\nΠτώση σημείωνε λίγο μετά τις 2 το μεσημέρι, στο μέσο της συνεδρίασης, το χρηματιστήριο του Παρισιού, με τον βασικό δείκτη του CAC 40 να καταγράφει απώλειες 4,41%. Στο "κόκκινο" και ο δείκτης Dax στο χρηματιστήριο της Φρανκφούρτης που ήταν στο -4,15%. Στο Λονδίνο, ο δείκτης Footsie-100 έχανε 4,05% σε σχέση με το χθεσινοβραδυνό κλείσιμο.\nΙσχυρές πτωτικές τάσεις επικρατούν και στη συνεδρίαση του Χρηματιστηρίου Αθηνών. Ο γενικός δείκτης τιμών στις 15:15 η ώρα βρισκόταν στις 2.042,22 μονάδες παρουσιάζοντας μεγάλες απώλειες σε ποσοστό 4,52%.\nΣτο Τόκιο, ο δείκτης Nikkei έκλεισε με απώλειες 6,79% και το χρηματιστήριο της Σεούλ με υποχώρηση κατά 5,20%.\nΣτο "κόκκινο" ήταν και υπόλοιπα ασιατικά χρηματιστήρια λιγο πριν το τέλος των συναλλαγών με το Χονγκ Κονγκ να υποχωρεί κατά 2,86%, τη Σανγκάη 2,29%, τη Σιγκαπούρη 3,57% και τη Βομβάη 3,59%, αλλά και το Σίδνει 3,40%,\nΤέλος, η Γουόλ Στρητ έκλεισε χθες με μεγάλες απώλειες, με τον Dow Jones να υποχωρεί κατά 2,50% και τον δείκτη Nasdaq κατά 4,14%.\nΤο ευρώ, επηρεασμένο από την ύφεση που αρχίζει να εμφανίζεται στην Ευρώπη, πέρασε κάτω από το όριο των 1,3 δολαρίων. Επειτα από την ιστορική του άνοδο στα 1,6038 δολάρια στις 15 Ιουλίου, το ευρώ έχει χάσει έκτοτε το 20% της αξίας του.\nΣε μακροοικονομικό επίπεδο, η κακή είδηση ήλθε από το Λονδίνο όπου ο βρετανός πρωθυπουργός Γκόρντον Μπράουν αναγνώρισε σήμερα ότι η χώρα του δεν θα αποφύγει την ύφεση, αλλά θα πέσει και αυτή θύμα της διεθνούς χρηματο-πιστωτικής κρίσης, ενώ μέχρι τώρα είχε επιμελώς αποφύγει αυτή τη λέξη-ταμπού.\n"Αφού λάβαμε μέτρα για το τραπεζικό σύστημα, τώρα θα πρέπει να αναλάβουμε δράση κατά της παγκόσμιας οικονομικής ύφεσης, η οποία προφανώς θα προκαλέσει ύφεση και στη Μεγάλη Βρετανία", προειδοποίησε ο Γκόρντον Μπράουν μιλώντας στη Βουλή των Κοινοτήτων.\nΗ πτώση της τιμής του πετρελαίου θα μπορούσε να διευκολύνει την ανάκαμψη της ανάπτυξης. Το αμερικανικό ελαφρύ αργό υποχωρούσε, το μεσημέρι, στα 69,32 δολάρια και το μπρεντ στα 67,49 δολάρια. Ανήσυχες για τις συνέπειες της κρίσης, οι έξι μοναρχίες του Κόλπου αποφάσισαν να συνέλθουν το Σάββατο στο Ριάντ, μια ημέρα μετά τη σύνοδο του ΟΠΕΚ στη Βιένη, με θέμα την κατάσταση της αγοράς πετρελαίου.\n"Λουκέτο" στα καταστήματα έβαλαν σήμερα οι έμποροι, οι οποίοι διαμαρτύρονται για το φορολογικό νομοσχέδιο της κυβέρνησης, ενώ κανονικά λειτουργεί το Μετρό, καθώς οι εργαζόμενοι ανέστειλαν τις προγραμματισμένες κινητοποιήσεις τους.\nΜε ιδιαίτερη επιτυχία πραγματοποιήθηκε σήμερα, σύμφωνα με ανακοίνωση της Εθνικής Συνομοσπονδίας Ελληνικού Εμπορίου, η προγραμματισμένη από κοινού κινητοποίηση της ΕΣΕΕ και της Γενικής Συνομοσπονδίας Επαγγελματιών, Βιοτεχνών και Εμπόρων Ελλάδας, με πανελλαδικό κλείσιμο των καταστημάτων και συγκεντρώσεις διαμαρτυρίας στις μεγάλες πόλεις.\nΟι εμποροι και ι βιοτέχνες διαμαρτύρονται για την φορολογική αδικία του τελευταίου φορολογικού νόμου, με τον οποίο καταργήθηκε το αφορολόγητο όριο για τους μικρομεσαίους και για τις συνεχιζόμενες ανισότητες που ισχύουν στον ασφαλιστικό τους φορέα, τον ΟΑΕΕ.\nΣύμφωνα με ενημέρωση από τους Εμπορικούς Συλλόγους της χώρας, η συμμετοχή των εμπόρων, βιοτεχνών και επαγγελματιών στο κλείσιμο και στις διάφορες προγραμματισμένες τοπικές εκδηλώσεις, έφτασε ακόμη και στην απόλυτη επιτυχία.\nΣτην Αθήνα, πραγματοποιήθηκε συγκέντρωση διαμαρτυρίας στην Πλατεία Κοραή και ακολούθησε μαζική πορεία προς την Βουλή, όπου οι Πρόεδροι των δύο Συνομοσπονδιών κ.κ Δημήτρης Αρμενάκης και Δημήτρης Ασημακόπουλος επικεφαλής αντιπροσωπειών, επέδωσαν προς τον Πρόεδρο της Βουλής κ. Δ. Σιούφα, ψήφισμα διαμαρτυρίας απευθυνόμενο προς την Κυβέρνηση και τα Πολιτικά Κόμματα.\nΜε επιτυχία η 24ωρη ΓΣΕΕ-ΑΔΕΔΥ\nΜε ιδιαίτερη επιτυχία, σύμφωνα με τις δηλώσεις των συνδικαλιστών, πραγματοποιήθηκε χθες η 24ωρη γενική πανελλαδική απεργία που κήρυξαν η ΓΣΕΕ και η ΑΔΕΔΥ.\nΣτη μαζική απεργιακή συγκέντρωση της Αθήνας που πραγματοποιήθηκε στο Πεδίον του Άρεως οι συνδικαλιστές υπογράμμισαν ως μήνυμα το "δεν αντέχουμε άλλο".\nΟ πρόεδρος της ΓΣΕΕ Γιάννης Παναγόπουλος, μιλώντας στην απεργιακή συγκέντρωση αναγνώρισε τα προβλήματα που δημιουργεί στους εργαζόμενους η διεθνής οικονομική κρίση, αλλά υπογράμμισε επίσης τις ευθύνες της κυβερνητικής πολιτικής αναφερόμενος ιδιαίτερα στις ιδιωτικοποιήσεις των ΔΕΚΟ και τους φόρους αλλά και τις περικοπές κοινωνικών δαπανών στο νέο προϋπολογισμό που όπως προειδοποίησε θα ξεσηκώσουν πρωτοφανείς κοινωνικές αντιδράσεις.\nΟ κ. Παναγόπουλος προειδοποίησε ότι η χθεσινή απεργία και το μεγάλο απεργιακό συλλαλητήριο που ακολούθησε θα είναι αρχή μακροχρόνιου αγώνα των συνδικάτων για την ικανοποίηση των αιτημάτων τους.\nΑνάλογο μήνυμα έστειλε με την ομιλία του ο γενικός γραμματέας της ΓΣΕΕ Κώστας Πουπάπης, που ζήτησε να αναθεωρηθεί ο προϋπολογισμός του 2009, να υπάρξει έκτακτη ενίσχυση στο εισόδημα των χαμηλόμισθων, να προχωρήσουν αμέσως οι συλλογικές συμβάσεις εργασίας στους χώρους που δεν έχουν συμφωνηθεί, να προωθηθεί πολιτική αναβάθμισης και εξυγίανσης των ΔΕΚΟ αλλά με διάλογο με τους εργαζόμενους, κάνοντας ταυτόχρονα λόγο με έντονο τρόπο για ευθύνες των μάνατζερ σε ΟΣΕ, Ολυμπιακή Αεροπορία και άλλες δημόσιες υπηρεσίες.\nΟ κ. Πουπάκης κάλεσε επίσης τους εργοδότες να προχωρήσουν σε πολιτική σημαντικότερων αυξήσεων στους μισθούς μιλώντας για επαναδιαπραγμάτευση της Εθνικής Γενικής Συλλογικής Σύμβασης Εργασίας, αφού όπως είπε έχουν αλλάξει πλέον τα δεδομένα πάνω στα οποία στηρίχθηκε η συμφωνία.\nΟ Γιώργος Γαβρήλης μέλος της διοίκησης της ΓΣΕΕ (Αυτόνομη Παρέμβαση) ζήτησε με την ομιλία του την εθνικοποίηση και κοινωνικοποίηση βασικών τραπεζών αλλά και επιχειρήσεων στρατηγικής σημασίας και κοινής ωφέλειας, ζητώντας επίσης πολιτική απόφαση καταβολής 200 ευρώ στους κατώτερους μισθούς, τις συντάξεις και τα επιδόματα ανεργίας ως στήριξη των εισοδημάτων απέναντι στις απώλειες του 2008.\nΣτη συγκέντρωση μίλησε επίσης ο αντιπρόεδρος της ΑΔΕΔΥ Κώστας Παπαντωνίου που προειδοποίησε ότι η απεργία αυτή θα είναι η αρχή της αγωνιστικής απάντησης των συνδικάτων.\nΣχεδόν ταυτόχρονα ξεχωριστή απεργιακή συγκέντρωση και διαδήλωση πραγματοποιούσαν οι δυνάμεις που προσκεινται στο ΠΑΜΕ.\nΣημειώνεται επίσης ότι στην απεργία πήραν μέρος οι εργαζόμενοι στα ΜΜΕ, μετά από απόφαση της ΠΟΕΣΥ, των Ενώσεων Συντακτών, αλλά και των συνεργαζόμενων σωματείων της διασωματειακής επιτροπής των εργαζομένων στον Τύπο.\nΕπεισόδια, μεταξύ ομάδας διαδηλωτών και αστυνομικών, σημειώθηκαν μετά το συλλαλητήριο.\nana2html v2.01 run on Wednesday, 22 October 2008 - 14:30:32 UTC


Προς έκδοση το νέο βιβλίο του αρχιτέκτονα Βασίλη Σγούτα με τίτλο “A Journey with the Architects of the World” – ΣΑΔΑΣ-ΠΕΑ\nΒασίλης Σγούτας, βιβλίο\nΣας γνωστοποιούμε ότι ολοκληρώθηκε το βιβλίο του αρχιτέκτονα Βασίλη Σγούτα με τίτλο «A Journey with the Architects of the World”, το οποίο αναμένεται να έχει εκδοθεί πριν το τέλος Ιουλίου.\nΤο βιβλίο αναφέρεται σε ομιλίες, δράσεις κλπ. σε μια πορεία πολλών ετών. Περιέχει ένα Ημερολόγιο, τυχαίο, που εστιάζεται περισσότερο σε εμπειρίες και σκέψεις που προέρχονται από γεγονότα που σχετίζονται με αρχιτέκτονες και αρχιτεκτονική.\nΕπίσης, γίνονται αναφορές και στο ΤΕΕ, στο Ελληνικό Τμήμα της UIA και σε Έλληνες συναδέλφους.\nΗ μνήμη είναι ο πλούτος μας. Καταγράφοντας τα γεγονότα ανακαλύπτεις ξανά πώς οι προτεραιότητές μας έχουν αλλάξει και πώς διαφέρουν σε όλη τη Γη. Διαβάζοντας ανάμεσα στις γραμμές, μπορεί κάποιος να εκτιμήσει ποια ήταν η κληρονομιά των πράξεων ή της αδράνειας και πού οι αρχιτέκτονες, σαν άτομα ή σαν επάγγελμα, επηρέασαν θετικά στην πρόοδο.\nΗμερήσια Διάταξη ξενώνας Στάμου Στούρνα Πανεπιστήμιο Θεσσαλίας εκδήλωση έκθεση Ελληνική Αρχιτεκτονική Εταιρεία αρχιτεκτονικός διαγωνισμός αποτελέσματα αρχιτεκτονικός διαγωνισμός ιδεών ΔΣ ΣΑΔΑΣ - ΠΕΑ εκλογές 2014 αρχιτεκτονικός διαγωνισμός προσχεδίων ΣΑΔΑΣ - ΤΜΗΜΑ ΑΤΤΙΚΗΣ ΕΜΠ Αντιπροσωπεία αρχιτεκτονικοί διαγωνισμοί Biennale Τμήμα Αττικής Μεταπτυχιακά Προγράμματα Σπουδών ΣΑΔΑΣ - ΠΕΑ ημερίδα διάλεξη εκλογές 2018 σύγκληση ΔΣ παράταση συνέδριο ανάπλαση ανακοίνωση ΑΠΘ εργαστήριο Σύλλογος Αρχιτεκτόνων Δωδεκανήσου Ψήφισμα παρατάξεις Νέο Κίνημα Αρχιτεκτόνων Biennale 2016 επαγγελματικά δικαιώματα UIA περιοδική έκδοση Συμβούλια Αρχιτεκτονικής ΤΕΕ


ΣΥΝΤΑΓΕΣ ΤΗΣ ΚΑΡΔΙΑΣ: Τορτελίνια με μπρόκολο και σάλτσα γιαουρτιού\nΚυριακή πρωί, ο Γιάννης ετοιμάζεται να πάει να μαστορέψει στη μηχανή και μου λέει:\n-Αμαλί τι έχουμε σήμερα για φαγητό;;;;;;;\n-Χοιρινό με πατάτες στο φούρνο.\n-Μμμμμμμ μου λέει, ωραίο το χοιρινό, αλλά φτιάξε και κάτι άλλο μαζί καλό εεε ξέρεις εσύ!!!!\nΩραίο το φαγητό “ξέρεις εσύ”, αλλά δεν ξέρω πως φτιάχνεται!!\nΤι να κάνω, το ζήτησε ο καλός μου όμως … άνοιξα τα ντουλάπια μου, το ψυγείο μου και voila….\n1 πακέτο τορτελίνια ( 250 gr)\nτυρί κίτρινο της προτίμησής μας\nζαμπόν ή γαλοπούλα ή ό,τι αλλαντικό μας αρέσει\nλίγες φουντίτσες μπρόκολο\nανθότυρο (πιστεύω ότι το μανούρι του πάει περισσότερο, αλλά δεν είχα και έτσι έμεινα μόνο με το πιστεύω..)\n3 κουταλιές σούπας γεμάτες παρμεζάνα ψιλοκομμένη\nμισό φλιτζανάκι ξύδι, καλύτερα μπαλσάμικο λευκό\nαλάτι, έγχρωμα πιπέρια φρεσκοτριμμένα\nΒράζουμε τα τορτελίνια σε αλατισμένο νερό σύμφωνα με τις οδηγίες, τα σουρώνουμε και τα αφήνουμε στην άκρη.\nΒράζουμε επίσης και το μπρόκολο, το σουρώνουμε του κάνουμε ένα παγωμένο ντους, ώστε να πάθει θερμικό σοκ να σταματήσει ο βρασμός του, και να παραμείνει το χρώμα του πράσινο ανοιχτό.\nΚόβουμε το κίτρινο τυρί και την γαλοπούλα σε κυβάκια μεγαλούτσικα.\nΚόβουμε το ανθότυρο σε κομμάτια και από το μπρόκολο κρατάμε μόνο κάποιες φουντίτσες, όχι τα κοτσάνια. Σε ένα μπολ ρίχνουμε λάδι, ξύδι, αλάτι, πιπέρια, γιαούρτι και γάλα και χτυπάμε καλά ώστε να γίνει ένα ημίρρευστο ομοιογενές μείγμα. Στη συνέχεια ρίχνουμε και την παρμεζάνα και ανακατεύουμε καλά.\nΣε ένα μεγαλούτσικο μπολ, βάζουμε τα μισά από τα τορτελίνια μας, από πάνω τούφες από το μπρόκολο, τυριά, ζαμπόν και λίγο λιγότερο από το μισό της σάλτσας γιαουρτιού που φτιάξαμε.\nΣυνεχίζουμε άλλη μία ίδια δόση με τα υπόλοιπα υλικά μας και καλύπτουμε με την υπόλοιπη σάλτσα.\nΣτολίζουμε με ό,τι και όπως θέλουμε.. Εγώ διάλεξα κίτρινες και κόκκινες πιπεριές.\nΠριν το σερβίρουμε το αφήνουμε περίπου 2 ώρες στο ψυγείο.\nΚαλή σας όρεξη και καλή βδομάδα να χουμε!!\nΑφού ήρθα πρώτη δικαιούμαι μεγαλύτερη μερίδα! Τα ζυμαρικά με λαχανικά είναι η αδυναμία μου!\nΛιλακι καλημέρα !! πάρε και την δικιά μου !!!!!\nΑμαλίτσα μου εγώ σήμερα θα περιοριστώ στο να σου ευχηθώ να έχεις μια ωραία και επικοδομητική εβδομάδα (χιχιχιχιχιιχ) όπως κατάλαβες ΔΕΝ (εγώ και ο Μιχαλάκης είμαστε ένα πράμα!!!)\nπολλά φιλια Αμαλάκι μου!!!\nΑ! ξέχασα να σου πω ότι οι φωτο σου είναι πολύ όμορφες !!!\nΤέλειο! Το πιατάκι που είναι κάτω, δικό μου! Καλή εβδομάδα!\nΝα'μαι κι εγώ :))) Εεεεεε να πάρω κι εγώ μια μεριδούλα.\n25 January 2010 at 11:07\nΠάρε Λίλα μου όσο θες, αφού τα έχεις και αδυναμία..\nΚαλημέρα Μιχαλάκη ούπς μπερδεύτηκα, Μαριώ μου ήθελα να πω!!\nάντε καλέ επιτέλους σε βλέπουμε που είχες εξαφανιστεί;;; πιστεύω η εξαφάνιση να ήταν για καλό..\nΠάλι καλά που δεν το πούλησες και εσύ όπως κάποιες άλλες!!Μάλλον η Ζ. μας μαζεύει λεφτά για να κάνει δώρο στην Έλενα την είσοδο του εστιατορίου σε λίγες μέρες...\nΑαααααααα τι θα γίνει επιτέλους, πόσες φορές πρέπει να τα γράψω αυτά τα σχόλια και δεν προλαβαίνω να τα αποθηκεύσω κιόλας!!!\nΛοιπόν big mama μου πάρε εσύ το πιατάκι το τελευταίο και θα κερνάω τους υπόλοιπους από το μπωλ\nΠάρε πάρε αστεράκι\nΚαλή βδομάδα, αλλά τι μας κάνετε Amali μας κι είναι και περίοδος δίαιτας/διατροφής! Μπράβο σου πάντως που δεν βαριέσαι κι ελπίζω εκτός από μας εδώ, να το εκτιμά κι ο καλός σου. Νάσαι καλά.\nΑμαλία,ωραίο,νόστιμο και light!Αυτά τα φαγητά τα αγαπώ περισσότερο από το κρέας.Μπρόκολο,πού βρίσκουμε;Χιονίζει περισσότερο σήμερα και κανείς δεν έρχεται στη Χαλκίδα.\nμ' αρέσει, μ' αρέσει, μ' αρέσει!!\nΈλα βρε nena τι σας κάνουμε;;\nμια χαρά φαγακι για διατροφή είναι μπροκολάκι, γιαουρτάκι 2% και γάλα.. ούτε κρέμες, ούτε τηγανίσματα... απλά βάλε ζυμαρικά και όχι τορτελίνια και απόλαυσέ το στην υγεία μας!!!όσο για τον καλό μου ναι το εκτιμά δεν έχω παράπονο..\nακόμα χιονίζει, τι ωραία για εμάς, γιατί εσένα δεν που λέει και η Μαριώ μας!!!\nΘες να σου φέρω εγώ την Πέμπτη που θα έρθω;;; πάνω; θα σε χρεώσω λίγο παραπάνω αλλά θα είναι σπιτικό..\n***Ζαμπία βαδίζω στα χνάρια σου, προσπαθώ να βγάλω όσα περισσότερα μπορώ...\nΝα την πιάσαμε σε κάτι και την άλλη τη δύσκολη!!!!\nκαλή εβδομάδα Μαριλενάκι μας\nΖυμαρικά και ξερό ψωμί!!Ένα πιατάκι και για μένα παρακαλώ!! Να υποθέσω οτι έμεινε λίγο ήηηηηηη.....! Καλή εβδομάδα!\nAν συνεχίσει Αμαλίτσα,δε σε βλέπω ν΄ανεβαίνεις.Ευχαριστώ,για την προθυμία σου!\nΑμαλίτσα μου κατάφερα επιτέλους να μπω στα σχόλια, just in time για να πάρω το πιατάκι της τελευταίας φωτό, αλλά βλέπω το έχει καπαρώσει η big mama, θα αρκεστώ λοιπόν στην υπόλοιπη πιατέλα:P\n(εγώ ένα πιατάκι ήθελα, αλλά αφού μου το πήρανε....:P)\nΟσο για τον Γιάννη, πολύ απαιτητικό τον βρίσκω, ευτυχώς δηλαδή, για να απολαμβάνουμε κι εμείς τις νοστιμιές σου!\nΚΑΛΗΜΕΡΑ ΘΕΕΣ ΤΗΣ ΚΟΥΖΙΝΑΣ!!\nΚαλή εβδομάδα και γευστική!\nαν και ενα θεμα εχω με το γιαουρτι,\nθα το δοκιμασω μιας και ολα τα αλλα τα λατρευω!!!! το πολυ πολυ να το βαλω στο φουρνο με κρεμα γαλακτος την αλλη φορα!!!!\nΠλεκτο Εγκωμιο βεβαίως και έμεινε να πάρετε όσο θέτε...\nμακάρι Έλενη μου να συνεχίσειη κακοκαιρία και να μην ανέβω από το στόμα σου και στου Θεού τ'αυτί... να ξεκουραστώ και λίγο!!!\nπάντως είπαμε ό,τι θες θα στο φέρνω, σιγά την προθυμία καλέ, τα έξοδα θέλω να βγάλω!!!!χιχιχιχιχι\nΚαλησπέρα Τσικό, τι τσικό δλδ, μας έβαλες τα γυαλιά εμάς των ωρίμων...Να προσέξω μην πέσω!\nΌσο για τα λεφτά έ! είπα να θυσιαστώ και να στείλω την Έλενα στο μαργαριτάρι, μιας και το λαχταρά τόσο!\nΘα κάνω φοβερές οικονομίες γιατί μπορεί να θελήσει και η Μαρί ΄ξωτικό φαγάκι...Εγώ θα αρκεστώ στη μαγευτική τορτελινομπροκολοσαλάτα! σου.:)\nαλήθεια το "ξέρεις εσύ" που πωλείται; είναι ακριβό;\nτα καλύτερα φαγάκια τελικά γίνονται με ότι βρεθεί στο ψυγείο και το ντουλάπι!!! ξέρεις εσύ!!!!!!!!\nΝαι Έλενα μου θα σε χαλάσει η πιατέλα ολόκληρη!!!!!\nΌσο για τον Γιάννη όχι δεν είναι απαιτητικός απλά στον συγκεκριμένο τομέα βρίσκει και τα κάνει...και εμένα με χαλάειιιιιιιιι δεν είδες πόσο;;;;\nΑστροσυμμορίτες είναι η δεύτερη φορά μέσα σε αυτή την εβδομάδα που με αποκαλούν έτσι, μην τριτώσει γιατί θα το πάρω και πάνω μου...\nΕλευθερία μου η ελευθερία στη μαγειρική είναι δεδομένη!!!! πράξε όπως τραβάει η όρεξή σου..\nΖάμπη μου... έκαστος στο είδος του, εσύ μας φοράς γυαλιά αλλού όμως εεεεε;;;\nπαντως απο decoration το πιατο σκιζει τη συνταγη δεν την ειχα υποψη θα την αποθηκευσω για να τη δοκιμασω οσονουπω!!!\nγ. το "ξέρεις εσύ" δυστυχώς δεν πωλείται σε κανένα κατάστημα, αλλά υπάρχει σε αφθονία σε όλα τα ψυγεία και σε όλα τα ντουλάπια της κουζίνας, αρκεί να έχεις όρεξη για τρελούς συνδυασμούς...\nPansofix ευχαριστώ πολύ για τα καλά σου λόγια για τη διακόσμηση..\nόσο για τη συνταγή ούτε εγώ την ήξερα απλά προέκυψε...\n*αυτές τις μέρες θα μπει και η παραγγελία σου για σπετζοφάι!!!!\nΣτο κλίμα της εποχής και σύ!!!!!\nόπως λέμε "πράσινη ανάπτυξη", κάτι σε "πράσινη μαγειρική"μου θύμισε το σημερινό φαγάκι!!!!!\nΜέσα στην πρασινάδα και στην ομορφιά!!!!\nΜπράβο Αμαλίτσα μου!!!!\nΟι δε φωτογραφίες σου όλα τα λεφτά!!! Αλήθεια έχουν απίθανα χρώματα!!!!!!\nφιλιά πολλά πολλά σε όλες!!!!:))\nΚαλή βδομάδα να χουμε!:))\nΘα το φτιαξω σημερα κι ολας!\nΦαίνεται, Αμαλία, πολύ εντυπωσιακό και δροσερό στη γεύση του. Θα το δοκιμάσουμε σίγουρα!Καλό βράδυ!\nΤο βρίσκω απλά εξαιρετικό!!!\nΤα υλικά όλα αγαπημένα οπότε θα φτιαχτεί σύντομα!!!!\nAμαλίααααα,τι λες καλέ,χαχαχα!Πολύ καλό!\nΡε σεις δεν τα μπορώ εγώ τα μπράβο και τα εύγε, μπλοκάρω... είναι και αργά και θα πέσω κάτω από τη νύστα!!!\nΠάντως marian μου γλυκιά σε ευχαριστώ πολύ για τα καλά σου λόγια...πάντα μας ανεβάζεις..\ncristal να μας πεις εεε;;; μην έχουμε μόνο την άποψη του επίσημου δοκιμαστή (του καλού μου δηλ..)\nΕίναι είναι Κώστα μας...\nΕυχαριστώ πολύ Βάσια μου\n*Αααα έχουμε και κάτι πεύκα σε υπόλοιπο και μία επίσκεψη στην Κόρινθο για αυτοψία...Πες της Μαρίας να σου δώσει το τηλ μου να μιλήσουμε, αν υπάρχει ακόμα ενδιαφέρον,γιατί αυτήν την περίοδο με τα μέιλ δεν πάω καλά...\nΈλενη το να χιονίσει πολύ καλό και να ξεκουραστώ ή που θα βγάλω τα εξοδά μου με τα ντελίβερι που θα μου ζητάς;;;;\nΠάντως και τα 2 για εμένα καλά θα είναι!!!!\nΜιαμ μιαμ μιαμ!!!!\nΣυντομα θα επιχειρήσω τη συνταγουλα, καθοτι αγαπαμε μπροκολάκιιιιιιιιιι!!\nΑυτο θα το φτιαξω σημερα. Μαρεσει η σαλτσα, δεν εβαζα ομως γαλα.\nΘα ειναι υπεροχο με το γαλα.


Σοκάρει ο Αγαπημένος Ηθοποιός: "Μετά το Χωρισμό μου Πέρασα Κατάθλιψη, Έχασα τα Μαλλιά μου και με Βοήθησε ο Φερεντίνος"\n«’Έσπασα το σαγόνι, το πόδι μου, κάτι πλευρά και με μάζεψε το ασθενοφόρο…»\nΟ Κώστας Αποστολάκης εκμυστηρεύτηκε στην εκπομπή Εμείς και στον Γιάννη Βίτσα τις δυο πιο δύσκολες στιγμές της ζωής του. «Η μία ήταν στο στρατό, ήμουν στον Έβρο. Νόμιζα ότι θα έρθω Αθήνα και δεν είχα κανένα μέσον φυσικά και πήγα Πτολεμαΐα δυσμενή μετάθεση σε ένα τάγμα που ήταν μόνο μουσουλμάνοι που δεν κράταγαν όπλο.\nΗ δεύτερη ήταν όταν χώρισα. Γιατί είχα μια άποψη ότι το παιδί πρέπει να ζει και με τους δυο του γονείς. Ήταν πληγή ο χωρισμός. Ένα χρόνο παλεύαμε. Πέρασα και κατάθλιψη άλλα δυο χρόνια. Αλλά αυτά τα περνάς μόνος σου, δεν τα περνάς με παρέα. Φαντάσου ότι η αδελφή μου και οι γονείς μου δεν ήξεραν τίποτα. Δυο φίλοι μου μόνο ήξεραν, ο Θάνος και ο Τάσος. Εκείνη την περίοδο έχασα τα μαλλιά μου τελείως. Δεν το ξέρει αυτό ο κόσμος.\nΕυτυχώς με βοήθησε τότε ο Φερεντίνος. Με πήγε σε ένα δικό του δερματολόγο, πολύ καλό και μου είπε ότι αν τα μαλλιά δεν είναι να πέσουν, θα ξαναβγούν. Ξαναβγήκαν μετά από ένα χρόνο. Άμα είχες παρατηρήσει, είχα εξαφανιστεί για λίγο, δεν έκανα τηλεόραση. Δεν έκανα ταινία, δεν έκανα τίποτα. Μόνο θέατρο και πολύ διακριτικά» λέει ο Κώστας Αποστολάκης στη συνέντευξη του, όπου εξομολογείται μεταξύ άλλων και για το ατύχημα που λίγο έλειψε να του κοστίσει τη ζωή του:\n«Το 93-94 είχα ένα τεράστιο τρακάρισμα με τη μηχανή. ‘Έσπασα το σαγόνι, το πόδι μου, κάτι πλευρά και με μάζεψε το ασθενοφόρο, αυτό το ξέρουν μόνο οι δικοί μου άνθρωποι.»


ΚΟΡΙΝΘΟΣ: Τυχαίο; -Ο Πνευματικός συνεχίζει ...να τα ακούει μέχρι και τώρα! - Korinthian News\nΑρχική Κοινωνικά ΚΟΡΙΝΘΟΣ: Τυχαίο; -Ο Πνευματικός συνεχίζει …να τα ακούει μέχρι και τώρα!\nΚΟΡΙΝΘΟΣ: Τυχαίο; -Ο Πνευματικός συνεχίζει …να τα ακούει μέχρι και τώρα!\nΟι Κορίνθιοι και όχι μόνο …τα είδαν όλα με την δημοτική αρχή του απερχόμενου δημάρχου Κορινθίων και φυσικά την συμπεριφορά του ίδιου του Αλ. Πνευματικού! Δεν είναι τυχαίο που αυτή τη φορά ο Πνευματικός έχασε και με μεγάλη διαφορά στον δεύτερο γύρο των εκλογών!\nΑπογοητεύτηκαν μαζί του οι Κορίνθιοι αλλά και οι πρώην συνεργάτες του!\nΠάντως ο Πνευματικός συνεχίζει …να τα ακούει μέχρι και την τελευταία στιγμή!\nΣε ανακοίνωσή του ο Σύνδεσμος Φιλολόγων Κορινθίας αναφέρει μεταξύ άλλων: “Ο Σύνδεσμος Φιλολόγων Κορινθίας εκφράζει δημόσια την λύπη του για την λειτουργία του Δήμου Κορινθίων εν όψει του 46ου Συνεδρίου των Φιλολόγων που θα πραγματοποιηθεί για πρώτη φορά στον νομό. Αναρωτιόμαστε ποιος είναι αρμόδιος να μας απαντήσει στα πρωτόκολλα που έχουμε από τις 16 Απριλίου 2019 τουλάχιστον για την αίθουσα.\nΈνα ολόκληρο Σωματείο Φιλολόγων επαφίεται στην ορκωμοσία του ευτυχώς νέου Δημάρχου. Ένα ολόκληρο σωματείο θα προσπαθήσει να δουλέψει πυρετωδώς από τον Σεπτέμβριο. Λυπούμεθα που η απερχόμενη δημοτική αρχή στην Κόρινθο δεν γνωρίζει τι σημαίνει πρώτη φορά Πανελλήνιο Συνέδριο για την πνευματική ζωή του τόπου.\nΕξακολουθήστε τις «απνευματικές» σας φιέστες…»\nΕπόμενο άρθροΚΟΡΙΝΘΙΑ: …Η Κ. Φαρμάκη βγήκε πρώτη!!! -… Όπως ακριβώς το προβλέψαμε!